Ўзбек доирачиси Чехия-Словакия талантлари танловининг 2-босқичига ўтди Озод Европа/Озодлик РадиосиОзодлик бошқа тилларда\nчоршанба, июн 29, 2016 маҳаллий вақт 08:35\nЎзбек доирачиси Чехия-Словакия талантлари танловининг 2-босқичига ўтди Чоп этиш\nЎзбекистонлик 33 яшар Фарҳод Тошев Прага шаҳрида “Чехия ва Словакия талантларни излайди” танловида доира чалиб, жюрилар олқишини қозонди. Ўзбекистонлик 33 яшар Фарҳод Тошев Прага шаҳрида “Чехия ва Словакия талантларни излайди” танловида доира чалиб, жюрилар олқишини қозонди.\nФарҳод бухороча зарбоп тўнда саҳнага чиқиб, доирани чала бошлагач чех ва словак юлдузларидан иборат жюри ҳайъати аъзолари унинг маҳоратига қойил қолишди.\nҲар учала жюри уни танловнинг навбатдаги босқичига ўтиши учун овоз берди.\nАсли Бухородан бўлган Фарҳод Тошев Озодлик билан суҳбатда бу ўзи учун кутилмаган хол бўлганини айтади.\n- Анча йиллардан буён шу танловни кузатиб борар эдим. Бу сафар мен ҳам ўзимизни миллий доира санъатини европаликларга кўрсатмоқчи бўлдим. Биринчи навбатда мени оёғимдаги миллий этик, шолвор, Бухородаги қуббадўзлар тиккан тўнимни кўриб улар “оҳ” деворишди. Доирани чалиб тугатганимдан кейин, яна чал дейишди. Кейин учала жюри ҳам “ано”, деб мени навбатдаги босқичга ўтказишди, - дейди Фарҳод.\n“Чехия ва Словакия талантларни излайди” танловида ўзбекистонлик биринчи бор қатнашяпти.\nТанлов жюри ҳайъати аъзолари бўлган машҳур чех модератори Леош Мареш, таниқли қўшиқчи Люциа Била ва словакиялик машҳур продюссер Ярослав Славиклар учун ўзбек доиракашининг чиқиши янгилик бўлди.\n- Леош Мареш Ўзбекистон ҳақида эшитганман, пойтахти Самарқанд, деганида словак продюссери Яро Славик уни тўғирлаб қўйди. Яро, “мен биламан Ўзбекистонни пойтахти Тошкент, буларда энг зўр таом палов”, деди. Хуллас, санъатимизга, маданиятимизга қизиқишяпти. Ҳозир танловни иккинчи босқичига ўтдим, оҳиригача бораман Худо хоҳласа, - дейди Фарҳод Тошев.\nЛекин, танловнинг финал босқчига ўтиш учун ўзбек доирачиси янада кўпроқ маҳорат кўрсатиши керак бўлади.\n- Эндиги чиқишимда, икки ва учта диора билан чиқмоқчиман. Кейинги босқичларига ҳам бундан кучлисини тайёрлаб қўйибман. Доирани бармоғимда айлантириб чиқаман. Ўзбекистондаги таълим олган устозларимнинг дуоси билан Европани юраги Прагада доира санъатини кўп қирраларини кўрсатишга ҳаракат қиламан, - дейди бухоролик доирачи Фарҳод Тошев.\n“Чехия ва Словакия талантларни излайди” танловида хорижликлар ҳам қатнашиши мумкин.\n2011 йилда қирғизистонлик раққос Атай Умурзоқов мазкур танлов ғолиби бўлган эди.\nТанлов ғолибини 100 минг евролик пул мукофоти ва АҚШнинг Лас Вегас шаҳрига саёҳат кутмоқда.\nKim bu yalan oyok\nVideosini quyvoriyla iltimos\ntext muallifi dalboeb,fitnachi va yolgonchi Farxod Tashev buxorodan emas Qashqadaryodan,xavaskor emas professional doirachidir...nimani yozishlaringni bilmay qoldilaringmi sotqinlar.hammang picha pulga onangni ham sotasan ifloslar\nyashang pane Tosheve. omad sizga!\nмуаллиф: Мистер икс\nОмад. Худо хохласа танловда голиб чикинг ва узбек миллатини танитинг. Омад\nБу материални қайта чоп этиш Ўзбек доирачиси Чехия-Словакия талантлари танловининг 2-босқичига ўтди 1. Материалларимизни таҳрир қилишингиз мумкин, лекин вақти, жойи ва эдиториал услубига ўзгартиш кирита олмайсиз. (Масалан, "кеча" "ўтган ҳафтага" ёки "Тошкент, Ўзб." "Тошкент" ёки "бу ерда", деб ўзгартирилиши мумкин)\n2. Агар мақолани онлайн тарзда кўчириб босмоқчи бўлсангиз, бизга линк беришингиз ва мақоламиздаги барча линкларни ҳамда тагларни сақлаб қолишингиз керак бўлади.\n3. Мақолаларимиздаги материалларни алоҳида чоп қилиш мумкин эмас.\n4. Мақолаларимизни рекламалик саҳифалара эълон қилишингиз мумкин, лекин бу реклама бизнинг мақолага зид ёки унга қарши бўлиши мумкин эмас.\n5. Материалларимизни бир нечтада, автоматик тарзда эълон қилиш мумкин эмас, ҳар бир мақолани алоҳида танлаб қайта чоп этишингиз мумкин.\n6. Фотосуратларимизнинг биздан рухсатсиз чоп этиш мумкин эмас.\n7. Материал биздан олинганини кўрсатишингиз шарт. Имкон қадар "муаллиф исм-шарифи ва Озодлик", деб кўрсатилиши мқасадга мувофиқ.\n
Ўзбек доирачиси Чехия-Словакия талантлари танловининг 2-босқичига ўтди
Ўзбекистонлик 33 яшар Фарҳод Тошев Прага шаҳрида “Чехия ва Словакия талантларни излайди” танловида доира чалиб, жюрилар олқишини қозонди. Ўзбекистонлик 33 яшар Фарҳод Тошев Прага шаҳрида “Чехия ва Словакия талантларни излайди” танловида доира чалиб, жюрилар олқишини қозонди.
\nФарҳод бухороча зарбоп тўнда саҳнага чиқиб, доирани чала бошлагач чех ва словак юлдузларидан иборат жюри ҳайъати аъзолари унинг маҳоратига қойил қолишди.
\nҲар учала жюри уни танловнинг навбатдаги босқичига ўтиши учун овоз берди.
\nАсли Бухородан бўлган Фарҳод Тошев Озодлик билан суҳбатда бу ўзи учун кутилмаган хол бўлганини айтади.
\n- Анча йиллардан буён шу танловни кузатиб борар эдим. Бу сафар мен ҳам ўзимизни миллий доира санъатини европаликларга кўрсатмоқчи бўлдим. Биринчи навбатда мени оёғимдаги миллий этик, шолвор, Бухородаги қуббадўзлар тиккан тўнимни кўриб улар “оҳ” деворишди. Доирани чалиб тугатганимдан кейин, яна чал дейишди. Кейин учала жюри ҳам “ано”, деб мени навбатдаги босқичга ўтказишди, - дейди Фарҳод.
\n“Чехия ва Словакия талантларни излайди” танловида ўзбекистонлик биринчи бор қатнашяпти.
\nТанлов жюри ҳайъати аъзолари бўлган машҳур чех модератори Леош Мареш, таниқли қўшиқчи Люциа Била ва словакиялик машҳур продюссер Ярослав Славиклар учун ўзбек доиракашининг чиқиши янгилик бўлди.
\n- Леош Мареш Ўзбекистон ҳақида эшитганман, пойтахти Самарқанд, деганида словак продюссери Яро Славик уни тўғирлаб қўйди. Яро, “мен биламан Ўзбекистонни пойтахти Тошкент, буларда энг зўр таом палов”, деди. Хуллас, санъатимизга, маданиятимизга қизиқишяпти. Ҳозир танловни иккинчи босқичига ўтдим, оҳиригача бораман Худо хоҳласа, - дейди Фарҳод Тошев.
\nЛекин, танловнинг финал босқчига ўтиш учун ўзбек доирачиси янада кўпроқ маҳорат кўрсатиши керак бўлади.
\n- Эндиги чиқишимда, икки ва учта диора билан чиқмоқчиман. Кейинги босқичларига ҳам бундан кучлисини тайёрлаб қўйибман. Доирани бармоғимда айлантириб чиқаман.  Ўзбекистондаги таълим олган устозларимнинг дуоси билан Европани юраги Прагада доира санъатини кўп қирраларини кўрсатишга ҳаракат қиламан, -  дейди бухоролик доирачи Фарҳод Тошев.
\n“Чехия ва Словакия талантларни излайди” танловида хорижликлар ҳам қатнашиши мумкин.
\n2011 йилда қирғизистонлик раққос Атай Умурзоқов мазкур танлов ғолиби бўлган эди.
\nТанлов ғолибини 100 минг евролик пул мукофоти ва АҚШнинг Лас Вегас шаҳрига саёҳат кутмоқда.<link rel="canonical" href="http://www.ozodlik.org/content/article/25130275.html"/><meta name="syndication-source" content="http://www.ozodlik.org/content/article/25130275.html"/>\nМосквада официантларни калтаклаган ўзбекистонликлар қўлга олинди\nЛенинградда марказий осиёликлар иштирокида оммавий муштлашув содир этилди\nТошкентда Жанубий Корея текистиль ўқув марказини барпо этади\nТошкентдаги Megaplanet марказида катта ёнғин бўлмаган\n"Сова": Россияда интернетда билдирилган фикр учун жазо кучаяди Озодлик Фейсбукда


Гнабри Клозенинг рекордини янгилади / CHAMPIONAT.asia\n19:10АПЛ. “Эвертон” сафарда “Кристал Пэлас” билан ўйнамоқда (онлайн ҳисоб) 0 19:01Coca Cola Суперлига. АГМК - "Қизилқум" 0:1 (матнли трансляция) 3 19:00Coca Cola Суперлига. "Навбаҳор" - "Насаф" 0:0 (матнли трансляция) 41 18:50Омар Моманидан янги карикатура: Месси vs Бартомеу 3 18:42ОЧЛ. "Пахтакор" - "Истиқлол" ўйинига оид қизиқарли маълумотлар 13 18:30Германия Бундеслигаси. "Боруссия" ва "Лейпциг" жамоалари иштирокидаги ўйинлар бўлиб ўтмоқда 1 18:25АПЛ. "Манчестер Юнайтед" сўнгги сонияларда пенальтидан урилган гол сабаб ғалаба қозонди 54 18:11Марсело жароҳати боис "Бетис"га қарши ўйинни ўтказиб юборади 1 17:52РПЛ. "Спартак" меҳмонда ғалаба қозонди ва 1-ўринга чиқиб олди 26 17:41Германия Бундеслигаси. Тез орада бошланадиган 5та ўйиннинг асосий таркиблари билан танишинг 3 17:21Карикатура: Месси Суареснинг кетгани учун Бартомеудан ғазабда 1 16:45ОЧЛ 1/8 финали олдидан: Ўзбекистон ОФК рейтингида қанча очко тўплади? 20 16:25Асосий жанглар бошланмоқда. Унда "ўлдирасан" ёки "ўласан" 28 16:04Olamsport: Face-to-face маросимида уришиб кетишди, Зубайра Тухугов вазн меъёрини бажара олмади ва бошқа хабарлар 1 15:50"Барса"га Кавани ва Жекони таклиф этишди. Клуб уларни рад этди 3\nГнабри Клозенинг рекордини янгилади\n20 ноя 2019 03:23\nТеглар : Мирослав КлозеРекорд Серж Гнабри\nГермания терма жамоаси Шимолий Ирландияга қарши баҳсда (6:0) ғалаба қозонди.\n"Бавария" ярим ҳимоячиси Серж Гнабри ушбу учрашувда хет-трик қайд этди. Терма жамоа сафида урилган бундан олдинги хет-трик 2017 йилнинг 10 июнида Сандро Вагнер ҳисобига ёзилганди (Сан-Марино дарвозасига).\nТаъкидлаш жоизки, терма жамоа либосида 13-учрашувини ўтказган Гнабри 13 гол уришга муваффақ бўлди. Бунгача энг яхши натижа Мирослав Клозега тегишли бўлиб, "Гранда Миро" ўзининг дастлабки 13 баҳсида 11 голнинг муаллифига айланган эди.\nБундеслига. "Бавария" - "Шальке" 8:0 11\nСерж Гнабри рақамини ўзгартирди 4\nАГМК ўз рекордини такрорлади 27\n"Барса" Пике, Бускетс, Альба ва Сержи Робертодан маошларни пасайтиришни сўради 6\nГнабри: “Ҳақли тарзда Европанинг энг кучли жамоасига айландик” 3\nЕЧЛ. Серж Гнабри - ҳафтанинг энг яхши футболчиси 4


Москвада ўзбек маданияти кечаси – анъаналарга эҳтиром\nМосквада анъанавий тарзда Фонд Форум томонидан ташкил этиладиган Ўзбек маданияти кечаси бўлиб ўтди. Кечада махсус лойиҳа — фотокўргазма тақдим этилиб, у аждодлар мероси, анъаналарга эҳтиром каби мавзуларга бағишланди. Ўзбек санъати ихлосмандлари, Россиядаги кенг жамоатчилик вакиллари тадбир меҳмонларига айланишди.\n“Ерда бир кун” фильми Тошкентда намойиш этилади\n23 апрель, душаньа куни соат 16.30 да БМТ Тараққиёт дастури ва БМТ Кўнгиллилар ташкилоти “Ерда бир кун” деб номланувчи фильм намойишига бағишланган тадбирни ўтказади. Тадбир Ёшлар ижод саройида бўлиб ўтади. Фильм бир вақтнинг ўзида дунёнинг 160 та нуқтасида намойиш этилади. Унга кириш бепул.\nЎзбекистон Давлат консерваториясининг 3-курс талабаси Барно Исматуллаева Москва шаҳрида бўлиб ўтган «Bella Voсe» (Ноёб овоз) талаба хонанда-ижрочиларнинг ХVIII халқаро танловида биринчи ўринга лойиқ топилгани бунинг яна бир ёрқин далилидир.\nОзодбек Назарбеков: Ucell билан “бир оҳангда” куйлагандекмиз\nСанъат турларидан мусиқа инсон идрокига тўғридан тўғри таъсир қилиб унда ўткир дид, юқори бадиий савия ва нафис туйғуларни шакллантиради. Қўшиқнинг сўзларида бизнинг дардаламларимиз, ҳурсандчиликларимиз гавдаланади, шу сабали қўшиқлар бизнинг қалбимизга янада яқинроқ бўлади.


68ball to'plab talaba bo'lish mumkin...mi? – Telegraph\n68ball to'plab talaba bo'lish mumkin...mi?\nZiyo ulashuvchi May 20, 2017\nЖорий йил 5 майда Президентимизнинг «2017/2018 ўқув йилида Ўзбекистон Республикасининг олий таълиммуассасалара ўқишга қабул қилиш тўғрисида»ги қарори эълон қилинди. Шундан сўнг олий ўқув юртларига ҳужжат топшириш истагида юрган абитуриентлар орасида турли шовшувли гаплар тарқади.\nЭмишки, тестимтиҳонларида «йиқилган», аммо 68 дан юқори балл тўплаган абитуриент агар контракт пулининг оширилганмиқдорини тўлашга рози бўлса, талабалар сафига қўшилади...\nБу гаплар нечоғли асосли эканига ойдинлик киритиш мақсадида\nЎзбекистон Республикаси Олий ва ўртмахсус таълимвазирлигига мурожаат этдик. Саволларимизга вазирликнинг Кадрлар тайёрлаш ва олий таълим муассасаларини методик таъминлаш Бош бошқармаси бошлиғи ўринбосари Барно РАЖАБОВжавоб берди.\n— Президентимизнинг 2017 йил 5 майда имзолаган қарорида иқтисодиёт тармоқлари, жумладан, республиканинг олис ва бориш қийин ҳудудлари учун мутахассисларга бўлган ўринли эҳтиёжни қондириш мақсадида олий таълим муассасаларининг бакалавриат ва магистратурасига тегишли тармоқлар ва ҳудудларбўйича мақсадли қабул кўрсаткичларини белгилаш каби вазифалар келтирилган. Бу ўша ҳудуддан ўқишга киришучун келган абитуриентга ОЎЮ томонидан бирор бир имтиёз ажратилишини англатадими? Абитуриенткеракли баллни тўплай олмаса ҳам, ўз ҳудудига бориб ишлаш шарти билан ўқишга қабул қилинадими?\n— Мақсадли қабул асосан, тиббиёт олий ўқув юртлари учун режалаштирилган. Улар шу йилдан бошлаб, мақсадли қабулни амалга оширади. Мақсадли қабул бу — муайян олий таълим муассасасига Президентимизнинг 2017 йил 5 майда имзолаган қарорида белгиланган вилоятларга давлат гранти бўйича ажратилган квоталарни назарда тутади. Вазирлар Маҳкамаси ҳузуридаги Ўзбекистон Республикаси таълим муассасаларига қабул қилиш бўйича Давлат комиссияси олий таълим муассасалари имкониятларидан келиб чиқиб, вилоятлардан келган абитуриентларни Давлат гранти асосида ўқишга қабул қилиш кўрсаткичларини белгилайди. Мазкур танловда иштирок этиб, ўқишга тавсия этилганларга белгиланган вилоятда ва жойда ишлаб бериш шарти қўйилади.\nАслида буни имтиёз дейиш бироз нотўғри. Чунки бу тартиб-қоида ўша ҳудудлардаги тиббиёт ходимларига бўлган талаб ва эҳтиёжни қондириш мақсадида ишлаб чиқилган.\nМақсадли қабул орқали ўқишга кирган абитуриент олийгоҳни битиргач, ўз ҳудудида Давлат комиссиясининг алоҳида қарори билан белгиланадиган ва шартномада кўрсатилган муддатда, масалан, уч-беш йилгача ишлаб беради. Борди-ю, у шартномада белгиланган шартлар бўйича ишлашдан бош тортса, юборилган жойда ишлашни истамаса, бунинг сабаблари ўрганилиб, шартномада белгиланган тартибда иш кўрилади.\n— Қарорда тўлов-контракт суммасининг оширилган ставкаси бўйича қўшимча қабул ўтиш баллини тўплай олмаган абитуриентларга тўплаган баллига мувофиқ (68 баллдан кам бўлмаган) кетма-кетлик тартиби қатъий сақланган ҳолда, уларнинг оширилган контракт пулини тўлай олиш имкониятидан келиб чиқиб амалга оширилиши белгиланган. Дейлик, абитуриент имтиҳонда 68 балл тўплаб, ўқишга кира олмади. Рўйхатда эса ўзидан юқорида турган «йиқилган» абитуриентлар қабул қилиниб, қабул квотаси ўрни тўлди. Шундай ҳолда абитуриент ўз йўналиши бўйича бошқа олийгоҳга эҳтиёжи бор. Оширилган нархдаги контрактни тўлаб, таҳсил олса бўладими?\n— Миллий армиямиз сафида муддатли ҳарбий хизматни ўтаб, қўмондонликнинг тавсияномасига эга бўлган абитуриентлардан ташқари, қолган барча фақат битта олий таълим муассасасида танловда иштирок этиш имконига эга. Қўшимча талабалар қабул қилиш учун 68 дан юқори балл тўплаган абитуриентлар қабул қилиниши режалаштирилган. Фақат бу бўйича натижа эълон қилингач, баллар кетма-кетлигида қабул қилинади.\nБунда, биринчи галда, абитуриентнинг тўлов контракт пулининг оширилган миқдорда тўлаш имконияти мавжуд ёки мавжуд эмаслигига боғлиқ.\n— ОТМга тўлов-контракт пулининг оширилган ставкаси бўйича қўшимча қабулни амалга ошириш жорий этилмоқда. Унинг суммаси одатий контрактдан қанча фарқ қилади?\n— Тўлов-контракт пулининг оширилган ставкаси бўйича қўшимча қабулни амалга ошириш фуқароларнинг мурожаатлари асосида жорий этилди. Негаки, ҳозирги кунда олий маълумотли бўлиш истагидаги фуқаролар сони йилдан-йилга ошиб боряпти. Унинг ҳозирги тўлов-контракт пулидан оширилган суммаси Давлат комиссиясининг алоҳида қарори билан белгиланади ва яқин кунларда эълон қилинади.\nБу бўйича Давлат комиссияси иш олиб бормоқда. Абитуриентлар ва ота-оналар бу борада ҳозирги кунда бўлаётган ҳар хил миш-мишларга ишонмаслиги керак.\n— Тўлов-контракт пулининг оширилган ставкаси бўйича ўқишга қабул қилишда бир институтга (бир йўналишга) белгиланган меъёрдан ташқари, яна нечта абитуриент қабул қилинади? Улар сони чекланганми?\n— Албатта, чекланган. Бу ҳар бир олийгоҳнинг имкониятидан келиб чиқиб белгиланади. Масалан, институтнинг физика йўналишига нечта қўшимча талаба олиш мумкинлигини ўша институт раҳбарияти ўз имкониятидан келиб чиққан ҳолда давлат комиссиясига мурожаат қилади. Шу мурожаат асосида давлат комиссияси унинг сонини белгилайди.\n— Ижодий имтиҳони ҳам бор олийгоҳлардаги ижодий имтиҳонларда максимал 75,6 балл тўплаш мумкин. Шуни инобатга олсак, уларни ўқишга қабул қилиш жараёни қандай амалга оширилади?\n— Бу жуда оддий. Яъни, абитуриент умумий тўплаган баллининг миқдорига кўра белгиланади. Унинг ижодий имтиҳондан олган балли ҳам албатта, инобатга олинади. Агар абитуриент ўзи танлаган олийгоҳга кириш учун яхши тайёргарлик кўрган бўлса, тест натижалари билан ижодий баллини қўшганда юқори балл тўплайди.\n— Ҳарбий хизматда олган тавсияномага эга абитуриентларни қабул қилиш жараёни-чи?\n— Уларда ҳар йилгидан кўра, бироз ўзгариш бўлди. Бу йил олийгоҳларга кириш имтиҳонларида қатнашишни истаган тавсияномага эга бўлган абитуриентларга тест синовларида олган умумий баллининг 50 фоизи миқдорида қўшимча балл қўшиб берилади. Демак, бундай абитуриент қанча кўп ёки кам балл тўпласа, шунинг ярми миқдорида қўшимча балл олади.\nШу билан бир қаторда, бундай абитуриентларда ўз аризасида иккита олийгоҳни кўрсатиш имконияти ҳам сақланиб қолди. Агар имтиҳон топширган институтига тўплаган балли етмаса, қўшимча олийгоҳга ўз йўналиши бор бўлса ва мос келса, ўша Олий таълим муассасасида ҳам танловда иштирок этиши мумкин.\n— Эътибор берсак, ОТМга кириш истагидаги абитуриентлар сони йилдан-йилга ошиб бормоқда. Бу йилги қабул квотаси ҳам шунга мос равишда кўпайди. Аммо бу етарли деб ўйлайсизми? Аслида қабул квоталари нималар асосида белгиланади?\n— Квота, асосан, корхона ва ташкилотлардаги кадрларга талаб ва эҳтиёжга қараб белгиланади. Боиси талаба ўқишни битиргач, ўз соҳаси бўйича иш топа олиши зарур. Жорий йилда қўшимча талабалар қабул қилишни йўлга қўйишда ҳам асосан, шу жиҳатлар эътиборга олинган.\nБугун тадбиркорликка кенг йўл очилиб, янги иш ўринлари яратилмоқда. Бундан ташқари, келгуси беш йилда янги-янги завод ва корхоналар қуриб, ишга тушириш кўзда тутилган. Шундай экан, уларни малакали кадрлар билан таъминлаш керак. Шунинг учун қўшимча талабалар қабул қилиш йўлга қўйилмоқда.


Японияда 30 километр сузиб, қирғоққа чиқиб олган ҳўкиз машҳур бўлиб кетди\nЯпонияда 30 километр сузиб, қирғоққа чиқиб...\n20.10.2019 12:46 0 1895\nРасмдаги ҳўкизча сўнгги кунларда Японияда жуда машҳур бўлиб кетди. Телевидение, газета ва интернетда янгиликка айланди. Янгиликка асос – кучли тайфун пайтида ҳўкизчанинг дарё тошқинидан тирик чиққани ва экстремал вазиятда узоққа сузиш бўйича ўрнатган «рекорди» бўлди.\nГап шундаки, 12-13 октябр кунлари Японияда мисли кўрилмаган тайфун (аёвсиз шамол ва ёмғир) рўй берди. Оқибатда, мамлакатнинг катта ҳудудлари талафот кўрди: минглаб уй ва бинолар, ишлаб чиқариш корхоналари, электр подстанциялари вайрон бўлди, автомобил ва темир йўлларига жиддий шикаст етди, кўприк ва дарё довонлари бузилиб, юзлаб квадрат километр ҳудудидаги ерларни сув босди. Қишлоқ хўжалиги ва иқтисодиёт миллиардлаб доллар зарар кўрди. Қаҳрамонимиз — бузоқча боқилаётган ферма жойлашган Точиги префектураси (Токио шимолидаги вилоят) ҳам офатдан четда қолмади.\nТайфун қишлоқ хўжалиги ривожланган Точигидаги бир қатор фермаларни вайрон қилиши оқибатида юзлаб қорамол, жумладан, ушбу бузоқча ҳам сувга оқиб кетди. Оқиб кетган молларнинг аксарияти, охир-оқибат, сув сатҳи кўтарилиб, ўта шиддат билан оқаётган дарёга қўшилиб кетган. Дарё эса молларни узоқларга оқизиб кетган. Афсуски, уларнинг аксарияти нобуд бўлди. Молларнинг ўлиги топилавериб умидлар узилаётган бир пайтда, орадан икки-уч кун ўтиб, узоқдаги қишлоқ ва ҳудудлардан яхши хабарлар кела бошлади. Воқеа жойидан 15-20 километр йироқдаги масофа оралиғида бирин-кетин олти бош қорамол топилгани хабар қилинди ва эгалари қидирила бошланди.\nМаълум бўлишича, ҳар олти бош қорамол ўз куч ва ҳаракати билан турли жойларда эсон-омон қирғоққа чиқиб олган. Буларнинг орасида ҳаммадан ҳам «ўзиб» кетгани ана шу ҳўкизча бўлади. У 30 километрдан зиёд масофагача бир ўзи сузиб борган, совуқ сувда-я?! Учинчи кун деганда дарёдан чиқиб келаётганида уни яхши одамлар топиб олган. Қорни очиб, иштаҳаси карнай бўлган бузоқча овқатлантирилгандан кейин, эсон-омон эгасига қайтирилди. Шу бўйи бутун мамлакатга донғи кетди.\nЯпонияда апрелдан бери бундай ёмон натижа қайд этилмаган эди\nКоронавирус Кеча, 14:03\nХориж 09/07, 12:20\nЯпонияда кучли ёмғир туфайли 62 киши ҳалок бўлди (Фото)


Тошкент ҳокимияти: Шоштепани консервация қилиш бўйича лойиҳалаш ишлари бошланди – Газета.uz\nТошкент ҳокимияти: Шоштепани консервация қилиш бўйича лойиҳалаш ишлари бошланди\nТошкентдаги Шоштепа археологик ёдгорлиги вайрон бўлмоқда. Пойтахт ҳокимияти тепалик устини ёпиш ва объект атрофида сайёҳлик ҳудудини ташкил этиш режалаштирилаётганини маълум қилди.\n5 сентябрь 2019, 18:11 Жамият\nТошкентдаги Шоштепа археологик ёдгорлиги вайрон бўлмоқда, деб ёзди ўлкашунос Рустам Ҳусанов Facebook-саҳифасида. Унинг фикрича, тарихий ёдгорлик бепарволик ва ҳаракатсизлик натижасида бутунлай йўқ бўлиб кетиши мумкин.\nМуаллифнинг аниқлик киритишича, Шоштепа — қадимги Чочнинг илк шаҳарсизлик иншооти, 2200 йиллик тарихга эга оташпарастлик ибодатхонаси қолдиқлари ҳисобланади.\n«Унинг ҳозирги вақтдаги ҳолати — у қулаб тушган. Зудлик билан профессионал ёрдам зарур», — дея таъкидлади Рустам Ҳусанов. Унинг фикрича, Оқтепа-Юнусобод ҳам реставрацияга муҳтож. Археология институнинг норозиликларига қарамасдан, унинг атрофида қурилиш ишлари олиб борилмоқда.\nЎлкашунос маълумотларига кўра, Минг Ўрик тепалиги ҳам ёриқлар билан қопланмоқда. Рустам Ҳусанов шу муносабат билан Маданият вазирлиги қабулида бўлгани, фотосуратлар ҳамда археологлар Маргарита Филанович ва Абдуҳаким Анарбоев хулосаларини тақдим этган. «Маданият вазирлиги экспертлари тепалик хавф остида эмас деб ҳисоблаган ёзма жавоб олдим», — деб ёзади муаллиф.\nПайшанба куни пойтахт ҳокимияти Тошкентдаги тарихий ёдгорликларни сақлаб қолишдан манфаатдор эканини маълум қилди. «Ҳозир мазкур ёдгорликни [Шоштепа] асраб-авайлаш бўйича лойиҳалаш ишлари олиб борилмоқда, қулаб тушган тепалик устини ёпиш ва объект атрофида сайёҳлик ҳудудини ташкил этиш режалаштирилган», — дея қайд этди пойтахт маъмурияти матбуот хизмати.


ЎзА - Наманган улоқ-кўпкари бўйича республика чемпионатига мезбонлик қилади\nНаманган улоқ-кўпкари бўйича республика чемпионатига мезбонлик қилади\nШу йилнинг 25-28 декабрь кунлари Наманган шаҳрининг Марказий отчопарида республика Улоқ-кўпкари чемпионати бўлиб ўтади.\nУнда республикамизнинг барча вилоятлардан ташриф буюрган 12 та жамоа ғолиблик учун баҳслашади.\nАйни пайтда мазкур мусобақага Ўзбекистон Улоқ – кўпкари федерацияси томонидан пухта тайёргарлик кўрилиб, унинг мезонлари Халқаро Улоқ – кўпкари федерацияси низомларига мувофиқ шакллантирилган.\nМусобақа дастур режасига кўра, майдонда ҳар бир баҳсда битта жамоадан ўн икки нафар чавандоз ва улоқчи от, жами йигирма тўрт нафар иштирокчи қатнашади.\nБеллашувни бир нафар бош ҳакам ва икки нафар ёрдамчи ҳакам бошқариб боради.\nҒолиблик белгиланган муддат ичида рақиб жамоа сомони – доира шаклидаги маррага киритилган натижалар асосида аниқланади.\nДейлик, қайси гуруҳ рақиб сомонига улардан кўп така айириб ташласа ғолиб ҳисобланади. Биринчи босқичда ютган гуруҳ, иккинчи босқичга йўл олади. Мутлоқ ғолиблик учинчи босқич натижаларига кўра аниқланади.\nҲар бир жамоа ўн икки нафар чавандоз ва улоқчи от, бир нафар жамоа сардори, бир нафар мураббий ва бир нафар отбоқардан иборат бўлади.\nҲакамлар жамоаси Халқаро Улоқ – кўпкари федерацияси низомига мос тарзда бир нафар бош ҳакам, икки нафар бош ҳакам ёрдамчиси, бир нафар бош котиб, икки нафар бош котиб ёрдамчиси, беш нафар майдон ҳаками, бир нафар вақт назоратчиси ва бир нафар мусобақа сухандонидан ташкил топган.\nУшбу нуфузли мусобақага тайёргарлик асносида Ўзбекистон Улоқ – кўпкари федерацияси томонидан ҳар бир чавандозга код рақами берилиб, тегишли тартибда федерация сертификати топширилди.\nМусобақа натижаларга кўра, биринчи ўринни олган жамоа 30.00000 (ўттиз миллион) сўм, иккинчи ўринни олган жамоа 20.00000 (йигирма миллион) сўм, учинчи ўринни олган жамоа 10.00000 (ўн миллион) сўм пул ва бошқа мукофотлар билан тақдирланади.


Қиз бола тарбияси 2 — Dilkashradio.com\nАссалому алайкум. 11 ёшдан бошлаб ҳар бир ўсмир қизнинг руҳияти, дунёқараши ва фикрлаши кундан-кунга ўзгара бошлайди. Она фарзандини тушунишга иложи борича ҳаракат қилиши лозим. Она қизига қанчалик яхши йўл кўрсатиб дашном бермасин, бола ота-онасининг гапига қулоқ солмай, аксинча, яна ҳам баттарроқ ҳаракат билан жавоб қайтариши мумкин. Аслида онаси уни яхши йўлга бошлашга ҳаракат қилаётгани тўғрисида ўйламаслиги ҳам мумкин. Шунинг учун иложи борича она ўсмир қизининг кўнлига йўл топгач, яхши гапни ўзига қурол қилиб олиши лозим. Кўп вазиятда ўсмир кизлар жўяли гапга муҳтож бўлган маҳал онаси билан сирлашиб, маслаҳат сўрамоқчи бўлади. Лекин онасидан қўрққани сабабли ундан сир сақлашга мажбур бўлади. Болаларининг ўсмирлик давридаги ҳавойилигига фақат онанинг сабри чидайди. Чунки бу даврда кимдир қайсар, яна кимдир одамови бўлиб қолади.\nСал нарсага жаҳли чиқади. Бу биологик жараён эканлиги ва у яқин орада ўтиб кетиши ёдингиздан кўтарилмасин. Унутманг: фарзанд билан ота-онанинг ўзаро муносабатига боланинг гўдаклигида пойдевор қўйилади. «Қизим ҳали кичкина, нимани ҳам тушунарди” деб ўйламанг! Унутманг: қиз боланинг жинсий тарбияси учун — она маъсул. Қиз балоғат ёшига етишидан аввалроқ жинслар борасида ҳамда ҳайз жараёни ҳақида етарли маълумотга эга бўлиши лозим. Онадан етарли маълумот ололмаган қиз атрофдан маслаҳатгўйлар қидиришга тушади. Ҳар бир она қизи вояга ета бошлагач, уни оилавий ҳаётга тайёрлаб бориш ниятида бўлади. Бир оиланинг бекаси бўлиши учун нима керак бўлса ҳамма нарсани ўргатади. Асосийси эса, қийинчилик ва кўнгилсизликларга бардошли бўлишни уқтиринг. Оилада аёлнинг сабр-тоқати тоғдек келадиган муаммоларни енга олишга қодир.\nУнутманг: қизингиз бўлажак оиласининг андозасини сиздан олади. Аниқроғи «қуш уясида кўрганини қилади” Баъзи оналар турмушга чиқаётган қизларига оиладаги устунликни қўлга олиш, эр ва қайнонага бўш келмаслик ҳақида «насиҳат” қиладилар. Сиз ундай эмассиз, тўғрими? Оқ ювиб, оқ тараб, асраб-авайлаб катта қилган қизингизни ўқитиб, ҳунарли қилиб, қўлингиздан ишни олганида ўзга хонадонга узатдим деб қайғурманг. Ўша ерда тиниб-тинчиса, кўнглингиз хотиржам бўлади-ку. Эртадан кечгача тинмай қайнона-қайнотасига хизмат қилади, катта оилани эплайди, деб миннатга йўл берманг. Бу ишлари учун қудангиз қизингизга «Баракалла” демаётган бўлса ҳам андишадан айри тушманг.. Куёвингизнинг қизингизга муносабатида беэътиборликни сезсангиз ҳам аралашманг. Қизингиз энди ўзга оила аъзоси. У оилада сизнинг иштирокингиз қанчалик кам бўлса, унинг ҳаёти тинчроқ бўлади.\nУмуман қайноналар учун келиннинг пазанда, хушмуомала ва чаққон бўлиши мажбурият ҳисобланади. Сиз ҳам куёвингизни ҳунарли, ўқимишли, топармон-тутармонлиги учун мақтамаганингиздек, қизингизни ҳам қайнонаси қилган ишлари учун алқашини кутмаган маъқул. Ўй-фикрларингиз билан уйингизга ойда бир ё икки марта келадиган қизингизни заҳарламанг. Муаммолари билан ўзи курашишига ташлаб қўйинг демаймиз, лекин ўша муаммолар келиб чиқишига сабабни ҳам топиб берманг. Унутманг: қизингиз энди ёш бола эмас. Ёрдам сўраганидагина унга кўмак беринг. Оилани тинч сақлаш борасидаги маслаҳатларингизни аяманг, лекин муаммонинг ўзига аралашмаган маъқул. Сиз тарбиялаган қиз эртага бутун оилангизнинг юз-у кўзи бўлиб бошқа хонадонга боради. Қизалоғингиз нозик елкасига катта маъсулиятни олган. Сиз эса ҳотиржамсиз, ахир шундай оқила қизни вояга етказдингиз.


[:uz]Пара-дзюдо бўйича Осиё ва Океания чемпионатида паралимпиячиларимиз умумжамоа ҳисобида биринчи ўринни эгалладилар[:] – O'zbekiston Milliy paralimpiya qo'mitasi\n[:uz]Пара-дзюдо бўйича Осиё ва Океания чемпионатида паралимпиячиларимиз умумжамоа ҳисобида биринчи ўринни эгалладилар[:]\n[:uz]Жорий йилнинг 26-27-28 май кунлари Тошкент шаҳридаги “Универсал” спорт саройида илк маротаба паралимпия дзюдоси бўйича 2020 йил Токиода бўлиб ўтадиган ёзги Паралимпия ўйинларига рейтинг очколарини берадиган Осиё ва Океания чемпионати бўлиб ўтди.\nУшбу мусобақада Осиёнинг энг кучли Эрон, Жанубий Корея, Ҳиндистон, Ироқ, Тожикистон, Хитой Тайпей, Тайланд, Қозоғистон ва жаҳоннинг энг кучли жамоаси ҳисобланадиган Ўзбекистон жамоалари иштирок этдилар.\nМусобақанинг очилиш маросимида эстрада юлдузлари, болалар ва миллий рақс ансамбиллари ўз дастурлари билан иштирок этдилар. Очилиш маросимида Ўзбекистон Миллий Паралимпия Ассоциацияси раиси ўринбосари Ташходжаев Мухторхон сўзга чиқиб барча иштирокчиларни мусобақа билан табриклади ва чемпионатни очиқ деб эълон қилди.\nЎзбекистон миллий терма жамоаси ушбу чемпионатда 9-та олтин, 2-та кумуш ва 7-та бронза медалларини қўлга киритиб умумжамоа хисобида 1-ўринни эгаллади.\nКейинги ўринларда эса 3-та олтин 3-та кумуш ва 3та бронза медаллари билан 2-ўринни Жанубий Корея, 2-та олтин 2-та кумуш ва 3-та бронза медаллари билан 3-ўринни Эрон терма жамоаси эгалладилар.\n[:uz]Сервер Ибрагимов Германиянинг Ганновер шахрида ўқ отиш Халқаро турнирида олтин ва кумуш медаллари сохиби [:]\n[:uz]«Лондон-2017 Пара-атлетика» Жахон Чемпионатида Ўзбекистон делегацияси жами 7та медални қўлга киритиб 1та Жахон ва 1та Осиё рекордларини янгиладилар.[:]


Дастлабки куни 132 мурожаат ижобий ҳал этилди\nАҳоли мурожаатлари билан ишлаш, одамларнинг муаммо ва таклифлари асосида жойлардаги масалаларни ҳал этиш мақсадида Ўзбекистон Республикаси Президенти маслаҳатчиси ўринбосари А.Усмонов раҳбарлигидаги республика ишчи гуруҳи томонидан Қорақалпоғистон Республикасининг шаҳар ва туманларида оммавий қабуллар ўтказилмоқда.\nТадбирларда Президент Администрацияси, Олий суд, Бош прокуратура, Ички ишлар, Соғлиқни сақлаш, Халқ таълими, Мактабгача таълим ва бошқа вазирликлар, мутасадди ташкилотлар ҳамда ҳудудий сектор раҳбарлари иштирок этмоқда.\nСайёр қабулнинг дастлабки куни Нукус шаҳри ва Нукус тумани фуқаролари қабул қилинди. Тадбирда 393 нафар фуқаро 411 масала бўйича мурожаат этишди. Шундай 132 таси жойида ижобий ҳал этилди, 81 нафар фуқарога ҳуқуқий тушунтириш берилди. 168 мурожаатнинг ижроси назоратга олинди.\n– Бугунги кунда аҳолини қийнаб келаётган муаммолардан бири бу ичимлик суви, – дейди Нукус тумани “Кердер” овул фуқаролар йиғинидан Т.Ережепов. – Ушбу мурожаатим тегишли соҳа раҳбарлари томонидан кўриб чиқилди ва Осиё тараққиёт банкининг молиявий кўмагида амалга оширилаётган лойиҳа асосида келгуси йилда ичимлик суви тармоғи тортиб бериладиган бўлди.\n– Ички ишлар идораларида хизмат қилиш болаликдан орзуим эди, – дейди Нукус шаҳридан Ж.Муратбоев. – Оммавий қабулда Ўзбекистон Республикаси Ички ишлар вазирлиги масъул ходимларига ушбу масалада мурожаат этдим ва Нукус шаҳар Ички ишлар органлари фаолиятини мувофиқлаштириш бошқармаси Ҳуқуқбузарлик профилактикаси бўлимига профилактика инспектори ёрдамчиси лавозимига ишга қабул қилинадиган бўлдим. Бундан жудаям хурсандман.\nИккинчи куни оммавий қабул Тахиатош, Шуманай ва Хўжайли туманлари аҳолиси учун Тахиатош туманида, Бўзатов ва Кегейли туманлари аҳолиси учун Бўзатов туманида бўлиб ўтди.\nТахиатош тумани Санитария-эпидемиологик осойишталик маркази ходими Зиёда Утегенова«штат қисқарди» деган баҳона билан ўтган йилнинг декабрь ойидан буён ишсиз қолган эди. Шу кунгача турли жойларга мурожаат қилди, лекин ижобий ечим топмади. Сайёр қабулда унинг мурожаати ижобий ҳал этилиб, аввалги иш жойига қайта тикланди.\nҚорақалпоғистон Республикаси Ички ишлар вазирлиги Ахборот хизматининг маълум қилишича, Ўзбекистон Республикаси Ички ишлар вазирлиги масъул ходимлари томонидан қабулда аҳоли билан суҳбатлар ўтказилиб, фуқароларни бугунги кунда қийнаб келаётган муаммоларни ҳал қилиш чоралари кўрилди.\nЖумладан, икки кун давомида фуқаролардан 62 та мурожаат келиб тушган бўлса, шундан 15 таси жойида ижобий ҳал этилди. Қўшимча ўрганиш талаб этиладиган 13 та мурожаат тегишли мутасадди идоралар вакиллари томонидан назоратга олинди. 34 та мурожаат бўйича ҳуқуқий тушунтириш берилди.\nМурожаатларда асосан фуқаролик олиш, биометрик паспорт расмийлаштириш, соҳа ходимларига миннатдорчилик, ички ишлар, терговга қадар текширув ҳамда суриштирув ҳаракатларидан норозилик масалалари кўтарилди. Тадбир доирасида фуқаролиги бўлмаган шахс сифатида яшаб келаётган 10 нафар фуқарога Ўзбекистон Республикаси фуқаролик паспорти тантанали равишда топширилди.\nТадбирда Қорақалпоғистон Республикаси Вазирлар Кенгашининг Раиси Қ.Сариев иштирок этди.\nОролбўйида оммавий қабуллар давом этмоқда.


Туркманистон ҳукумати Ўзбекистон ва Эрон ўртасидаги транзит юк ташувига рухсат берди • EastFruit\nБош саҳифа › Янгиликлар › Туркманистон ҳукумати Ўзбекистон ва Эрон ўртасидаги транзит юк ташувига рухсат берди\nТуркманистон ҳукумати Ўзбекистон ва Эрон ўртасидаги транзит юк ташувига рухсат берди\nМуаллиф: EastFruit 7 Июн 22 6 Июн 22 0161\nТуркманистон Ўзбекистондан Эронга (ва аксинча) транзит юк ташувига рухсат бериб, ушбу давлат ҳудуди орқали юкларни транзит қилиш учун қатор талабларни белгилаб берди. Масалан, автомашиналар Туркманистон йўл полицияси ҳамроҳлигида автокарвонда ҳаракатланиши лозим, ҳаракат вақтида ҳайдовчиларга тўхташ ва автомобиль кабинасидан чиқиш таъқиқланади, чегарани кесиб ўтишда улар CОVID-19 ПЦР-тести натижаларини ёки эмланганлик тўғрисидаги маълумотномани тақдим этишлари, шунингдек, бир қатор бошқа талабларга амал қилишлари лозим, дея хабар бермоқда EastFruit экспертлари.\n2022 йил 1 июнь санасидан бошлаб, хорижий давлатлар транспорт воситаларига Туркманистон ҳудуди орқали транзит юк ташувларини амалга оширишга рухсат этилди. Хорижий давлатлар транспорт воситалари ҳайдовчилари мамлакат ҳудуди орқали қуйидаги йўналиш бўйлаб транзит ҳаракатланади. “Сарахс (Эрон) – Сарахс (Туркманистон)” – “Фарап (Туркманистон) – Олот (Ўзбекистон)” – “Сарахс (Туркманистон) – Сарахас (Эрон)” назорат-ўтказиш пунктлари, деб хабар берилди Ўзбекистон Транспорт вазирлигининг расмий маълумотида.\nТуркманистон ҳудуди бўйлаб транзит юк ташувлари қуйидаги талаб ва шартларга риоя этган ҳолда амалга оширилади:\nхорижий давлатлар транспорт воситалари ҳайдовчилари Туркманистон давлат чегарасини кесиб ўтишда транзит ташувини амалга ошириш жараёнини расмийлаштириш учун зарур бўлган барча ҳужжатларни махсус санитар ишловдан ўтказиш учун тақдим этишлари шарт;\nбелгиланган тартибда автотранспорт воситалари санитар тоззалашдан ўтказилади;\nчегарадан ўтишда ПЗР усули билан CОVID-19 га тест синовидан ўтганлиги ҳақида маълумотнома (давлат чегарасидан ўтишдан олдин камида 72 соатдан кўп бўлмаган муддатда), коронавирусга қарши эмланганлик тўғрисидаги сертификат (охирги эмлаш санасидан 42 кундан кам бўлмаган муддатда) тақдим этилиши шарт;\nназорат-ўтказиш пунктида COVID-19 учун экспресс-тестдан ўтиш;\nТуркманистон ҳудуди бўйлаб транзит ташув юк автотранспорт воситаларининг ташкилий жамланмаси (автоколонна)да ҳаракатланиш орқали амалга оширилади;\nЎзбекистон ва Эрон чегарасидан 1 км масофада юк автотранспорт воситаларининг ташкилий жамланмаси (автоколонна) тузилади;\nюк автотранспорт воситаларининг ташкилий жамланмаси (автоколонна) тузиш соат тонгги 8:00 дан бошланади;\nюк автотранспорт воситаларининг ташкилий жамланмаси йўл полицияси махсус машиналари кузатуви остида ҳаркатланади. Ҳаракат давомида ҳайдовчиларга тўхташ ва автотранспорт воситаси кабинасидан чиқиш тақиқланади;\nюк автотранспорт воситаларининг ташкилий жамланмаси ҳаракати давомида ҳайдовчиларнинг дам олиши, транспорт воситаларига техник хизмат кўрсатиш, ёнилғи қуйиш, зарур озиқ-овқат маҳсулотларини олиш учун махсус белгиланган автотураргоҳларда тўхташ кўзда тутилган;\nҳаракат давомида носозлик ёки бошқа муаммо юзага келган тақдирда тегишли транспорт воситаси жамланмадан ажратилади. Бундай вазиятда ички ишлар органлари ҳодимлари Туркманистон автомобиль транспорти агентлиги билан биргаликда юзага келган муаммони ҳал қилишда амалий ёрдам кўрсатади.\nЭслатиб ўтамиз, 2022 йилнинг март ойи охирида Ўзбекистон Грузия, Озарбайжон ва Туркманистон билан юклар транзитида чегирмалар беришга келишиб олган эди: “Яқинда биз ҳамкор давлатлар, хусусан, Озарбайжон ва Грузия билан келишиб олдик. Ҳозирги пайтда ушбу мамлакатлар портларидан товар етказиб бериш 30 фоиз арзон. Бундан ташқари, биз Каспий денгизидаги харажатларни келишиб олдик ва камайтиришга муваффақ бўлдик. Шунингдек, Туркманбоши ва Боку портлари билан транспорт харажатларини 50 фоизга камайтириш бўйича келишув мавжуд”, деди Инвестициялар ва ташқи савдо вазирининг биринчи ўринбосари Азиз Воитов “Ўзбекистон 24” телеканалига берган интервьюсида.\nШунингдек ўқинг: Ўзбекистон ва Тожикистон чегарасида савдо-саноат зонаси ташкил этилади\nВазир ўринбосари Ўзбекистон вазирликлари ва идоралари янги транспорт йўлакларини очиш устида иш олиб бораётганини қўшимча қилди, деб хабар қилди Podrobno.uz\n«Ушбу тадбирлар доирасида 16 март куни Мумбай портидан Покистон ва Афғонистон орқали илк бор Ўзбекистонга юк жўнатилди. Бу тарихий воқеликдир. Биз келгусида ҳам ушбу транспорт коридорининг салоҳиятини ривожлантириш имкониятларини ошириш устида ишлаймиз«, деди Азиз Воитов.\nШунингдек, вазир ўринбосарининг қайд этишича, Экспортни қўллаб-қувватлаш агентлиги ҳозирги кунда экспортёрларнинг транспорт харажатларини 70 фоизгача компенсацияламоқда.\nEastFruit 2022 йилнинг 3 июнь куни Ўзбекистондан Ҳиндистонга биринчи марта Покистоннинг Карачи порти орқали юк жўнатилгани ҳақида ёзган эди. Даставвал Ўзбекистондан юк қуруқликдаги транспорт орқали Карачига етказилган ва у ердан Ҳиндистонга экспорт қилинган.


Юридик хизмат кўрсатиш марказлари ташкил этилади – nuqtai nazar\n02.07.2021 Муҳим ҳужжатлар, Расмий1 791\nҲужжатга асосан 2021 йил 1 октябрдан бошлаб:\nҚорақалпоғистон Республикаси Адлия вазирлиги, вилоятлар ва Тошкент шаҳар адлия бошқармалари ҳузурида юридик хизмат кўрсатиш марказлари (кейинги ўринларда – Марказлар) республиканинг барча туман (шаҳар)ларида ташкил этилади;\nДавлат бюджетидан молиялаштириладиган айрим давлат органлари ва ташкилотларининг (кейинги ўринларда – давлат ташкилотлари) туман (шаҳар) бўлинмаларида 1 182 та юридик хизматлар штат бирликлари қисқартирилади. Бўшатилаётган штат бирликлари ҳисобидан Марказлар фаолиятини ташкил этиш учун 1 056 та штат бирликлари ажратилади;\nдавлат ташкилотларига юридик хизмат кўрсатиш билан боғлиқ барча маълумот ва жараёнларни тўлиқ электрон равишда йиғиш, қайта ишлаш, таҳлил қилиш ва амалга ошириш имконини берувчи «Е-huquqshunos» электрон тизими босқичма-босқич жорий этилади.\nМарказлар томонидан юридик хизмат кўрсатиладиган давлат ташкилотларининг туман (шаҳар) бўлинмалари рўйхати;\nМарказлар тўғрисидаги низом;\nМарказларни ташкил этиш ва уларнинг фаолият кўрсатишини таъминлаш бўйича “йўл харитаси”.\nМарказлар Қорақалпоғистон Республикаси Адлия вазирлиги, вилоятлар ва Тошкент шаҳар адлия бошқармалари ҳузурида юридик шахс мақомига эга бўлмаган таркибий бўлинма тарзида фаолият юритади ва уларга ҳисобдор бўладилар.\nҚуйидагилар Марказлар фаолиятининг асосий йўналишлари ҳисобланади:\nюридик хизмат кўрсатиладиган давлат ташкилотлари фаолиятини ҳуқуқий жиҳатдан таъминлаш ва уларга сифатли ва малакали юридик ёрдам кўрсатиш;\nдавлат ташкилотлари ходимларининг ҳуқуқий саводхонлиги ва ҳуқуқий маданиятини ошириш;\nдавлат ташкилотларининг мулкий ҳамда бошқа ҳуқуқлари ва қонуний манфаатлари ўз вақтида, ҳар томонлама ва самарали ҳимоя қилинишини таъминлаш ҳамда улар томонидан қабул қилинаётган ҳужжатларнинг қонуний ҳамда ҳар томонлама пухта ва сифатли бўлишини таъминлаш.\nМарказларда Марказ бошлиғи ҳамда бош юрисконсульт штат бирликлари жорий этилади. Уларда олий юридик маълумотга эга бўлган ёки ТДЮУ ҳузуридаги Юридик кадрларни халқаро стандартлар бўйича профессионал ўқитиш марказида юридик мутахассислик бўйича қайта тайёрлаш курсларини тамомлаган ва белгиланган намунадаги дипломни олган шахс ишлаши мумкин. Марказ бошлиғи лавозимига юридик мутахассислик бўйича камида икки йиллик иш стажига эга бўлган шахс тайинланади.\nМарказлар ходимлари мақоми ва меҳнатга ҳақ тўлаш шартларига кўра туман (шаҳар) адлия бўлимлари ходимларига тенглаштирилади, уларга адлия органлари ходимлари учун назарда тутилган мартаба даражалари ва узоқ йил хизмат қилганлиги учун устама ҳақ миқдорлари татбиқ этилади.\nМарказ ходими сифатида камида 3 йил меҳнат стажига эга бўлган шахс лицензия олиш учун адвокат мақомига эга бўлишга талабгор шахс сифатида адвокатлик тузилмасида стажировкадан ўтмасдан малака имтиҳонида иштирок этиш ҳамда нотариал идорада 6 ой муддат стажировка ўтаб малака имтиҳонини топшириш ҳуқуқига эга бўлади.\nМарказлар ходимларига суд процессида юридик хизмат кўрсатиладиган ташкилотларнинг вакили сифатида қатнашиш ҳуқуқи берилади.\nШунингдек, Марказларга ўзининг асосий фаолиятига таъсир кўрсатмаган ва манфаатлар тўқнашувига йўл қўймаган ҳолда бошқа юридик шахсларга пуллик асосда юридик хизматлар кўрсатиш ҳуқуқи берилади. Уларни кўрсатиш тартиби Адлия вазирлиги томонидан белгиланади. Пуллик хизматлардан келиб тушган маблағлар бюджетдан ташқари Адлия органлари ва муассасаларини ривожлантириш жамғармасига йўналтирилади.\nТуман (шаҳар) давлат ташкилотлари билан Марказлар ўртасида юридик хизмат кўрсатиш доирасида манфаатлар тўқнашувининг олдини олиш ва уни бартараф этишга доир чора-тадбирлар Адлия вазирлиги томонидан қонунчилик ҳужжатларига мувофиқ амалга оширилади.


Темир дафтардаги фуқаро ундан «ихтиёрий» чиқариб юборилиши мумкинми?\n18:19 / 28.04.2021\n«Темир дафтар» ва «аёллар дафтари»га киритилган фуқаро бу дафтарлардан ихтиёрий чиқиб кетишни сўрашаётганини айтиб мурожаат қилди. ДСҚ расмийси бу рўйхатлардан чиқиш учун кенгаш қарори кераклигини билдирди.\n«Мен кам таъминлаган оилалар рўйхатида турардим. «Темир дафтар» ва «аёллар дафтари»га киритишган эди. Кеча келиб, сиз ўз ихтиёрингиз билан мана шу дафтардан чиқиб кетишингиз керак, деб айтишди. Лекин менга бу дафтардан чиқиб кетиш учун амалий кўмак кўрсатилмади. Aйтинг-чи, шу хатти-ҳаракатлар қонунийми?»\nИжтимоий тармоқлардан келиб тушган ушбу мурожаатга 27 апрел кунги матбуот анжуманида Давлат солиқ қўмитаси бошқарма бошлиғи Абдужалил Қурбонов жавоб берди.\nУнинг сўзларига кўра, «темир дафтар» ва «аёллар дафтари»дан чиқиб кетишни талаб қилиш мумкин эмас. Дафтардан чиқариш фақат маҳаллий депутатлар кенгаши қарори билан амалга оширилади.\n«Темир дафтар»га киритиш ва чиқариш тартиби белгиланган. Ундан ташқари, «ёшлар дафтари, «аёллар дафтари» ҳам ташкил этилган бўлиб, платформаси яратилди. 1 майдан ишга тушади. Бу дафтардан чиқариш фақат кенгашнинг қарори билан бўлади.\nЯъни сектор раҳбари, маҳалла ҳудудидаги номзодини таклиф қилиб, сессияга киритади. «Темир дафтар»га кирган фуқаро оилавий шароити яхшиланган, кўмак кўрсатилган бўлса, дафтардан чиқарилади. Унинг мавжуд шароитини бориб кўриб, аниқлаш керак бўлади.\nШундай ҳолатлар борки, 20 сотих ери бўла туриб, фойдаланмайди, ўзи ва болалари соғлом. «Темир дафтар»га киритиш ҳам вақтинчалик. Имконияти мавжудлиги аниқланган фуқаро кенгаш қарори билан «темир дафтар»дан чиқарилади.\nПандемия даврида темир дафтарга киритилган фуқароларга 2 мартадан ёрдам кўрсатилди. Бироқ ихтиёрий темир дафтардан чиқарилиши мумкин эмас. Унга киритилиш ва чиқариш тартиби бор», – деди ДСҚ вакили.\nМаълумот учун, эҳтиёжманд оилаларнинг қуйидаги 7 та тоифасини камбағалликдан чиқариш «Темир дафтар»ни юритишдан асосий мақсад деб белгиланган:\nижтимоий ҳимояга муҳтож оилалар;\nдоимий ишсиз фуқаролар;\nкарантин туфайли ишсиз қолган фуқаролар;\nоғир эпидемиологик ҳудудлардан қайтариб келинган фуқаролар.\nЎтган йили Маҳалла ва оилани қўллаб-қувватлаш вазирлиги бошқарма бошлиғи Aҳрор Ғуломов «темир дафтар»ни юритиш бўйича вақтинча белгиланган тартиб асосида, фуқаронинг бу рўйхатда бўлиш муддатига аниқ чегара йўқлигини айтганди.


Сувайба Асламия Абу Лаҳабнинг жорияси эди. У муборак чақалоқ туғилганини эшитиб, қувонди. Сўнгра гўдак туғилишини кутаётган хожасининг ҳузурига ошиқди ва хушхабарни етказди. Абу Лаҳаб укаси Абдуллоҳнинг фарзанди туғилгани ҳақидаги хабарни…\nЧоп этилган: 07.08.2017\nАбу Саид Мадинадаги Масжиди Набавий қурилишида қатнашди. Ҳали…\nСаҳобанинг тўлиқ исми Абу Туфайл (Абу Мунзир) Убай ибн Каъб ибн Қайс ибн Убайд ибн Зайд ибн Муовия ибн Амр ибн Молик ибн Нажжор Ансорий Хазражийдир. У зот Расулуллоҳ (алайҳиссалом) ҳузурларидаги ваҳий ёзувчи котибларидан бири бўлган.…\nИслом ва тавҳид ҳақида эшитибоқ, қалби имон билан порлади. Расулуллоҳ (соллаллоҳу алайҳи ва саллам) ҳузурларига бориб Исломни қабул қилди. У бошқа саҳобалар каби мушрикларнинг қаттиқ қийноқлари ва бўҳтонларига сабр этди. Бу машаққатлар…\n2-саҳифа. Жами 10 саҳифа


Acura келажак автомобилларининг интерьерини намойиш этди\n8392.2 USD -2.95\n9477.31 EUR -32.72\n126.25 RUB -1.42\n10816.7 GBP -52.49\n18:07 / 17.11.2016 8035\nkun.uz / Технология\nAcura компанияси Лос-Анжелесдаги автосалонда келажак автомобилининг интерьерини намойиш этди. NSX гибрид суперкари салони базасида қурилган прототип Acura Precision Cockpit номини олди. Бу ҳақида Motor нашрида хабар берилди.\nAcura концепцияси автомобил салонида иккита дисплейдан фойдаланишни кўзда тутади. 12,3 дюймли экран жиҳозлар панели ўрнини босади, ҳажми кўрсатилмаган иккинчи дисплей эса, марказий консолнинг юқори қисмида жойлашади ва мультимедиа функциялари учун масъул бўлади.\nAcura автоном режимини фаоллаштириш вақтида йўлдаги вазиятлар трансляцияси учун ҳам рақамли жиҳозлар панелини қўллашни таклиф этади. Масалан, экранда автомобилда ўрнатилган датчиклар ёрдамида шаклланувчи машина атрофининг 3D-модели акс этиши мумкин.\nAcura Precision Cockpit'да мультимедиа тизимини бошқариш олд ўриндиқлар ўртасида ўрнатилган тачпад орқали амалга оширилади. Бу қурилма шундай жойланганки, ҳайдовчи тачпаднинг муайян бир қисмини бармоқ билан босиб, у ёки бу функцияни танлаши мумкин бўлади. Масалан, сенсор панелнинг қуйи қисмини босиб, энг кўп қўлланадиган функцияларни танлайди.\nБундан ташқари, япон авто ишлаб чиқарувчиси Acura Precision Cockpit'да автомобилнинг кўнгилочар мажмуалари учун янги операцион тизимни намойиш қилди. У ҳақида ҳозирча фақат Android'га асосланганлиги ва Acura'нинг келажакдаги серияли автомобилларида пайдо бўлишигина маълум.\nЁқимли хотиралар: болалигимизда хонадонлар интерьери қандай кўринишда бўлган?\nХитой компанияси иккита дисплейли смартфон чиқарди\nSamsung синмайдиган OLED-экранни намойиш этди


Уйдаги зараркунанда ҳашоратлардан сақланишнинг энг самарали воситаларидан бўлган ушбу қурилма, сўнгги технологиялар асосида тайёрланган. Зараркунандаларни йўқ қилиш учун ишлатиладиган кимёвий моддалар инсон саломатлигига зиён етказиши мумкин. Анти пашша турли кемирувчилар, зараркунанда ҳашоротлар билан самарали курашувчи восита саналиб, хавфли зараркунандаларга тез таъсир қилувчи махсус юқори ултратовуш тўлқинларни чиқариб, зараркундаларни ўз уйларини тарк этишларига мажбур қилади. Шунингдек, инсонлар ва уй ҳайвонлари учун мутлақо хавфсиздир.\nMahsulot sonini ko’rsating 1 dona - 89 000 so’m 2 dona - 175 500 so’m 3 dona - 262 000 so’m 4 dona - 348 500 so’m 5 dona - 435 000 so’m 6 dona - 521 500 so’m 7 dona - 608 000 so’m 8 dona - 694 500 so’m 9 dona - 781 000 so’m 10 dona - 867 500 so’m 11 dona - 954 000 so’m 12 dona - 1 040 500 so’m 13 dona - 1 127 000 so’m 14 dona - 1 213 500 so’m 15 dona - 1 300 000 so’m\nУшбу қурилмадан фойдаланиш учун бир неча кўрсатмалар мавжуд бўлиб улардан энг асосийлари:\nмаҳсулот қувват манбаига вертикал равишда уланиши ва полдан 80 дан 120\nсм гача бўлган масофада сақланиши, шунинг билан бирга парда ва гиламлар овоз ютувчи материаллар саналгани туфайли уларнинг ёнига ушбу қурилмани ўрнатишдан сақланиш лозим.\nУшбу воситадан фойдалана бошлангандан сўнг сичқонлар ва\nзараркунандаларнинг ҳаракатини кўпайганини сезиш мумкин,\nултратовуш тарқатилгандан бошлаб улар ўз уяларини тарк эта бошлайдилар.\nМаҳсулот тўғридан-тўғри АC220В (ёки 110В) қувват манбаига уланиши мумкин.\nМаҳсулотнинг эътиборли томони шундаки, у намликка чидамли, аммо сув ўтказмайдиган маҳсулот\nМаҳсулотни коррозив суюқлик ёки нам мато билан тозалаш тавсия этилмайди. Маҳсулотни\nтозалаш учун фақат юмшоқ ва қуруқ матодан фойдаланиш мақсадга муофиқ бўлиб, маҳсулот 0-40 даража Цельсий ҳарорат оралиғида ишлатилиши керак.\nХавфли зараркунандалар билан зарарланган катта майдонга эга бўлган жойларда маҳсулотнинг\nқўшимча бирликлари талаб қилинади.


Сурия: Туркия тарафга қочаётган сурияликлар сони ортиб бормоқда - BBC News O'zbek\nСурия: Туркия тарафга қочаётган сурияликлар сони ортиб бормоқда\nImage caption Ўтган тун бўйича Туркия тарафга мингга яқин киши қочиб ўтган\nСурия шимолида жойлашган Жаср ал-Шуғур шаҳарчасида ҳукумат қўшинлари тарафидан кутилаётган ҳужумлардан қочиб, Туркия чегарасига бош ураётган сурияликлар сони ортиб бормоқда.\nТуркия расмийларининг билдиришларича, ўтган тун бўйи 1,000 яқин сурияликлар чегарани кесиб ўтишган. Ҳозир Туркиядаги қочқинлар сони 1,600га етган.\nРим Папаси Бенедикт XVI ва БМТ Сурия ҳукуматини ўз халқига қарши ҳужум қилмасликка ундаган. Аввалроқ, Британия ва Франция БМТга Суриянинг норозиликларни бостириш усули қораланган резолюция лойиҳасини тақдим этишган.\nҚонун лойиҳаси Сурия ҳукуматига қарши чораларга изн бермайди. Аммо, унинг қачон овоз қўйилиши маълум эмас. Мухбирлар Россиянинг ушбу масалага муносабати қонун лойиҳаси тақдири мавҳум қолаётганига асосий сабаб эканини айтишади.\nЖаср ал-Шуғурда кутилаётган ҳарбий амалиётлар Дамашқнинг 120 нафар хавфсизлик хизмати аъзоси "қуролли тўдалар" тарафидан ўлдирилганига оид даъволарга жавобидир.\nҲукуматга кўра, маҳаллий одамлар армияни ишга солиб, тинчлик ва осойишталикни қайта тиклашни сўрашмоқда.\nЛекин, Жаср ал-Шуғурдаги зўравонликлар намойишчилар тарафига ўтган аскарлар ва тинч аҳолини қирғин қилган ҳукуматга содиқ кучлар ўртасида келиб чиққани айтилади.\nИнсон ҳуқуқлари гуруҳларига кўра, феврал ойида Президент Башар ал-Асад бошқарувига қарши норозилик чиқишлари бошланганидан бери мингдан ортиқ инсон ўлдирилган.\nҲозир хавфсизлик кучларидан ҳам бир неча юз нафари ҳаётдан кўз юмган кўринади.\nЧегаранинг Туркия тарафида бўлган Би-би-си мухбири Оуэн Беннет Жонснинг хабар қилишича, Сурия томонда йўловчилар билан тўлиб тошган юк автомобиллари ҳар 10-15 дақиқада келиб-кетиб туришибди.\nАйрим йўловчилар тезгина Туркия тарафга ўтиб олишмоқда. Туркия Бош вазири Ражаб Тойиб Эрдўған чегарачиларга сурияликларни мамлакатга киритиш буйруғини берган.\nҚолган сурияликлар эса, мухбиримизнинг айтишича, Туркияга ўтишга қарор беришдан олдин ҳарбий амалиётлари қай кўламда кечишини кўриш учун далалар ва мевазорлар ичкарисида яшириниб туришибди.\nНомини ошкор қилмаган Туркия расмийларидан бири қочиб чиқаётган сурияликлар сони кескин ортаётгани ҳамда улар орасида ўнлаб одамлар ярадор эканини айтган.\nКўплар Яйладаги шаҳарчасида Қизил Хоч ташкил қилган чодирларда бошпана топишган. Алтинозида иккинчи жамлоқни ташкил этиш режаланмоқда.\nАксар қочқинлар мухбиримизга гапиришдан қўрқишган.\nАммо, улардан бири вазият ўта мушкул эканини айтган. Унга кўра, Жаср ал-Шуғур яқинидаги қишлоқда 30 минг нафарча аскар жойлаштирилмоқда. Аммо, унинг қўшимча қилишича, юзлаб аскарлар хизматдан бош тортишган ва улар ҳам Туркия тарафга ўтиш илинжида чегарада тўпланишмоқда.\nЯна бир қочқин ҳозир Жаср ал-Шуғурни 13-14та танк ўраб олганини айтган.\nБироқ, қочқинларнинг сўзларини мустақил манбалардан тасдиқлаш имконсиз қолмоқда.\nАммо, Сурия Ахборот вазирлиги воизи Би-би-си билан суҳбатда Сурия қўшинлари Жаср ал-Шуғур атрофида жойлаштирилаётганини тасдиқлаган.


04/Декабрь/2020 Ўзбекистоннинг хориждаги ваколатхоналарида\nЎзбекистон ва Япония ўртасида фавқулодда вазиятларни бартараф этиш юзасидан ҳамкорлик масаласи муҳокама қилинди\nТОКИО, 4 декабрь. /«Дунё» АА/. Бугун Ўзбекистоннинг Токиодаги элчихонасида Япония халқаро ҳамкорлик маркази (JICC) ижрочи директори Акио Тоба билан учрашув бўлиб ўтди, деб хабар бермоқда «Дунё» АА мухбири.\nТадбирда Ўзбекистон Республикаси Фавқулодда вазиятлар вазирлигининг Япония Атом энергияси агентлигининг Ядро қуролини тарқатмаслик ва ядро хавфсизлигини қўллаб-қувватлаш маркази (ISCN) билан алоқаларини ўрнатиш ва ҳамкорлик истиқболлари тўғрисида фикр алмашилди.\nМазкур йўналишда Япония билан ҳамкорлик ўрнатиш давлатимиз раҳбарининг 2019 йил декабрь ойида ушбу мамлакатга амалга оширилган олий даражадаги ташрифи якунлари бўйича қабул қилинган «Йўл харитаси»га киритилган. Унга кўра, Япония атом электростанциялари хавфсизлигини таъминлаш соҳасидаги бой тажрибасини ўрганишга эътибор қаратилмоқда.\nУчрашув якунида Ўзбекистон делегациясининг 2021 йил иккинчи ярмида Японияга ташрифини амалга ошириш ва ташрифга пухта тайёргарлик кўриш юзасидан икки томоннинг онлайн-мулоқотларини ташкил қилишга келишиб олинди.


Рус тилини ўрган, муҳожир!\nРоссияга тирикчилик илинжида келаётган муҳожирлардан рус тилидан имтиҳон топшириш талаб қилиниши мумкин.\nРоссия Федерацияси Кенгашида “Хорижлик фуқароларнинг ҳуқуқий ҳолатлари тўғрисида”ги қонунга ўзгартиш киритиш муҳокама этилмоқда. Таклиф этилаётган ўзгартишларга мувофиқ Россияда ҳудудида меҳнат қилиш ҳуқуқини қўлга киритиш учун муҳожирлар рус тилидан имтиҳон синовларини топширишлари зарур бўлади.\nЎзбекистон ёшлари олий ўқув юртларига кириш имтиҳонларини топшираётган бир пайтда Россияга меҳнат қилгани кетаётган меҳнат муҳожирлари ҳам қалам-дафтар тайёрлашга мажбур бўладиганга ўхшайди.\nРоссия парламенти юқори палатаси - Федерация Кенгаши қошидаги миллий сиёсат бўйича қўмита таклиф этаётган қатор ўзгартишларга кўра, мамлакатда вақтинчалик яшаш ҳуқуқига даъвогар шахсларнинг барчаси рус тилидан имтиҳон топширишлари кўзда тутилган.\nЛойиҳа ташаббусчилари жорий йилнинг декабрида вақтинчалик яшаш ҳуқуқини олувчилар, ёки соддароқ қилиб айтганда, қайдга олинаётган ҳар бир меҳнат муҳожири рус тилидан имтиҳон топширади.\nСиновдан ўтганларга махсус сертификатлар берилади. Бу хизмат ҳар бир мигрантга 50 доллардан тушиши мумкин.\nБу ўзгартишларни ишлаб чиққан Федерация Кенгаши вице-спикери Александр Торшин ва сенатор Владимир Слуцкернинг айтишича, Россияда яқин қариндошлари бўлган, меҳнат қилгани квоталар асосида келмаган ёки ҳукуматнинг махсус қарори билан вақтинчалик қайдга тураётган шахслар мазкур талабдан мустасно бўлади.\nҲозирча Россия фуқаролигини олаётган шахсларгина рус тилидан синов имтиҳонларини топшириб келмоқда.\nСенатор В. Слуцкер ўтказилган сўровларга таяниб, россияликларнинг 70 фоизга яқини хорижликларга салбий муносабатда эканини билдирганини ва бунинг боиси кўп ҳолларда муҳожирларнинг рус тилини билмаслигидан келиб чиқишини таъкидлаган.\nФедерация Кенгаши аппарати ходими Залина Корнилова Озодлик билан суҳбатда Кенгашда муҳокама қилинаётган “Хорижлик фуқароларнинг ҳуқуқий ҳолатлари тўғрисида”ги қонунга ўзгартиш киритиш масаласи қизғин давом этаётганини айтади.\n- Қонун қабул қилинганидан кейингина, уни амалга тадбиқ этиш жараёни ҳам тушунарли бўлади. Яъни таклифлар ўрганилмоқда, айрим таклифлар қабул қилиниши мумкин, яна бир қисми жиддий ўзгариб кетиши ҳам мумкин. Лекин умуман олганда шаклан рус тилидан синовдан ўтказиш таклифи ўзгармасдан қолади деб ўйлайман,- дейди парламент юқори палатаси аппарати ходими Залина Корнилова.\nПарламент муҳокамасига қўйилган лойиҳага мувофиқ, меҳнат муҳожири ишга ёлланаётганида рус тилини билишини тасдиқловчи ҳужжатга эга бўлиши шарт эмас. Аммо тест синовларини кўнгилли равишда топширган хориж фуқаросининг ишлаш учун расмий рухсатномаси муддати бир йилдан икки йилга узайтирилиши назарда тутилган.\nМаълум бўлишича, мигрантлар имтиҳонни 2007 йилда ишлаб чиқилган “Хорижликлар учун рус тилидан тест синовлари”(ТРКИ) давлат дастури асосида топширади. Ҳозирча бу дастур асосида Россия фуқаролигига қабул қилинаётган шахслар имтиҳон топширмоқда.\nИмтиҳонда муҳожирларнинг содда мавзуларда суҳбатлаша олиш, ўзини таништириш, оддий саволларга жавоб бериш ва камида 780 сўзни ёддан билиш бўйича синалади.\nМосквадаги қирғиз диаспораси бошлиқларидан бири, меҳнат муҳожирлари учун махсус ташкил қилинган KGinfo.ru сайтининг бош муҳаррири Асилбек Эгамбердиев сенаторлар таклиф этаётган янгиликка эҳтиёж борлигини эътироф этади, лекин миллионлаб меҳнат муҳожирларини имтиҳондан ўтказишни тасаввур қила олмаслигини айтади.\n- Қандай ўқитишади, қаерда ўқитишади – ҳозирча тасаввур ҳам қила олмаяпман. Мен Москвада 20 йилдан буён яшайман, мигрантларнинг кўпчилиги рус тилини билмайди. Лекин рус тили дунёда, айниқса, марказий-осиёликлар учун энг мураккаб тиллардан эканини айтишим зарур. Рус тилини ўрганиш ҳақида анчадан буён гап-сўзлар бормоқда. Россияга келаётган мигрантларнинг янги авлоди рус тилини мутлақо билмайди. Ахир бизнинг давримиздаги рус тилига бўлган эътибор билан ҳозирги таълим тизимини солиштириб ҳам бўлмайди. Лекин менимча, бу қонун лойиҳасининг кўп жиҳатлари муҳокама этилиши зарур. Буни ижобий қадам, деб баҳолайман ва мигрантларимизнинг мослашиши ҳам осон кечади, деб ўйлайман,- дейди мигрантлар масаласи билан шуғулланиб келаётган Асилбек Эгамбердиев.\nYoutube сайтига жойлаштирилган бу видеода рус тилини билмаган муҳожир қийин аҳволга тушиб қолганини кўриш мумкин.\nРоссия сенаторлари мигрантларни Олий ўқув юртлари қошида тузилган маҳсус марказларда ёки муҳожирларнинг компакт яшаш жойлари, масалан ётоқхоналарда ўқитиш таклифини илгари сурмоқда. Айрим кузатувчилар бу ўзгартиришлар устидан етарли назорат ўрнатилмаса, рус тилидан сертификатлар коррупциялашган гуруҳлар учун янги даромад манбайига айланиши мумкинлигидан огоҳлантирмоқда.\nМосквада таксичилик қилиб, рус тилини ўрганиб олган андижонлик Алишер меҳнат муҳожирларининг асосий муаммолари тил билмасликдан келиб чиқади, дейди.\n- Рус тилини билмасангиз бу ерда жудаям қийин. Кўпчилик рус тилини билмагани учун ўзини ўзи ҳимоя қилишни ҳам билмайди. Шунинг ортидан болалар сотилиб кетяпти, айниқса аёллар. Ўзимизнинг ўзбек аёллар жуда содда. Сотаётган ҳам ўзимизнинг ўзбек. Менга ўхшаб рус тилини биламан дегани уларни олиб келиб, тил билмаганидан фойдаланиб – аввалига бунақа иш қилишдан Оллоҳнинг ўзи сақласин – шу ўртакаш-посредниклар шуларнинг ҳисобига яшаяпти-да. Тўғри бўлади деб ўйлайман мен ҳам. Бу ерга келиб хор-зорликда ўлиб кетмаса агар қарз билан қайтиб кетгандан кўра, яхшиси чегарадан қайтиб кетгани яхши,- дейди андижонлик Алишер.\nРоссия Федерал миграция хизмати тарқатган маълумотга кўра, 2010 йилда 194 минг киши вақтинчалик яшаш рухсатини олган, меҳнат қилиш рухсатномаси эса 2,1 миллион муҳожирга берилган.


Қозоғистон ва Хитойда ядровий материаллар айланмасини тақиқловчи қонун қабул қилинди NUR-SULTAN. Kazinform – Қозоғистон Парламенти Сенати «Қозоғистон Ҳукумати ва Хитой Ҳукумати ўртасида ядровий материаллар, радиоактив материаллар, радиоактив чиқиндилар ва радиоактив моддаларнинг ноқонуний айланишининг олдини олиш бўйича ҳамкорлик тўғрисидаги битимни ратификация қилиш ҳақида»ги қонунни қабул қилди, деб хабар беради Kazinform мухбири.\nҚР Президенти 2022-2024 йилларга мўлжалланган бюджет тўғрисидаги қонунга ўзгартиришлар киритди NUR-SULTAN. Kazinform – Давлат раҳбари «2022-2024 йилларга мўлжалланган республика бюджети тўғрисида»ги Қозоғистон Республикаси Қонунига ўзгартиш ва қўшимчалар киритиш ҳақида Қозоғистон Республикаси Қонунини имзолади, деб хабар беради Kazinform Ақорда матбуот хизматига таяниб.\nМиллий туйғуларни ҳақорат қилиш экстремизм ҳисобланади - ҚР Бош прокуратураси NUR-SULTAN. Kazinform – Ижтимоий тармоқларда ижтимоий ва этник адоватни қўзғатувчи белгилар билан нашрларни жойлаштириш ҳолатлари учрамоқда. Ушбу турдаги жиноят экстремистик жиноятлар ҳисобланади, шунинг учун постлар муаллифларининг узр сўраши уларни жиноий жавобгарликдан озод этмайди. Бу ҳақда ҚР Бош прокуратураси маълум қилди, деб хабар беради Kazinform.\nҚР «Референдум тўғрисида»ги қонунига қандай ўзгаришлар киритилгани маълум бўлди NUR-SULTAN. Kazinform – Қозоғистон Республикасининг «Референдум тўғрисида»ги Қозоғистон Республикасининг Конституциявий қонунига ўзгартиш ва қўшимчалар киритиш тўғрисида»ги Қонуни қабул қилинди, деб хабар беради Kazinform.\nҚозоғистон ва Хитой ўртасида радиоактив чиқиндиларни транзит қилмаслик тўғрисидаги ҳужжат ратификация қилинди NUR-SULTAN. Kazinform - Қозоғистон Парламенти Мажилиси «Қозоғистон Ҳукумати ва Хитой Ҳукумати ўртасида ядровий материаллар, радиоактив материаллар, радиоактив чиқиндилар ва радиоактив моддаларнинг ноқонуний айланишининг олдини олиш юзасидан ҳамкорлик бўйича битимни ратификация қилиш тўғрисида»ги қонун лойиҳасини маъқуллади, деб хабар беради Kazinform мухбири.\nКонституциявий ўзгартиришларнинг салмоқли қисми инсон ҳуқуқларига тегишли – эксперт NUR-SULTAN. Kazinform – ҚР Конституциявий кенгаши аппарати раҳбари, Конституцияга ўзгартиш ва қўшимчалар ишлаб чиқиш бўйича ишчи гуруҳ аъзоси Бахит Нурмуханов Асосий қонунга киритилиши кутилаётган ўзгаришлар ҳақида тўхталди, деб хабар беради Kazinform мухбири.\nЯнвар воқеалари: Террорчилик ҳаракати бўйича 45 та иш кўриб чиқилмоқда NUR-SULTAN. Kazinform – Январ ойидаги тартибсизликлар пайтида содир этилган 5041 та жиноят иши тергов қилинмоқда. Бу ҳақда Қозоғистон Бош прокуратураси 1-хизмати бошлиғи ўринбосари Елдос Қилимжанов маълум қилди, деб хабар беради Kazinform мухбири.\nҚозоғистонда БМТ доирасида халқаро ярашув битимлари тўғрисидаги конвенция ратификация қилинди NUR-SULTAN. Кazinform – Давлат раҳбари «Бирлашган Миллатлар Ташкилотининг медиация йўли билан эришилган халқаро ярашув битимлари тўғрисидаги конвенциясини ратификация қилиш тўғрисида»ги Қозоғистон Республикаси Қонунини имзолади, деб хабар беради Ақорда.\nҚозоғистонда туркий тилли давлатлар билан ҳамкорликка бағишланган қонун қабул қилинди NUR-SULTAN. Kazinform – ҚР Парламенти Сенати «Қозоғистон ҳукумати ва Туркий тиллар академияси ўртасида Туркий тиллар академиясини жойлаштириш шартлари ва тартиби тўғрисидаги битимни ратификация қилиш тўғрисида»ги қонунни қабул қилди, деб хабар беради Kazinform мухбири.\nҚозоғистонда пенсия, пеня, солиқ ва бошқа тўловлар миқдори ўзгаради NUR-SULTAN. Кazinform - Қозоғистонда 1 ойлик ҳисоб-китоб кўрсаткичи (ОҲК) 3180 тенге бўлади. Бундай ўзгартириш «2022-2024-йилларга мўлжалланган республика бюджети тўғрисида»ги қонун лойиҳасида назарда тутилган, деб хабар беради Kazinform мухбири.\nҚозоғистон Сенати халқаро ярашув битимлари тўғрисидаги БМТ Конвенциясини маъқуллади NUR-SULTAN. Kazinform – Қозоғистон Парламенти Сенати «Бирлашган Миллатлар Ташкилотининг воситачилик йўли билан эришилган халқаро ярашув битимлари тўғрисидаги конвенциясини ратификация қилиш тўғрисида»ги Қонунни қабул қилди, деб хабар беради Kazinform мухбири.\nҚозоғистон Президентига суиқасд уюштирмоқчи бўлган хорижий разведка агенти қўлга олинди – МХҚ NUR-SULTAN. Kazinform – 25 март куни Нур-Султанда ҚР Президенти ва қатор юқори лавозимли ҳукумат амалдорларига суиқасд уюштиришни режалаштирган «А» исмли хорижий разведка агенти қўлга олинди. Бу ҳақда Kazinform Миллий хавфсизлик қўмитаси матбуот хизматига таяниб хабар беради.\nХавфли чиқиндиларни ЕОИИ орқали трансчегаравий олиб ўтиш тўғрисидаги келишув ратификация қилинди NUR-SULTAN. Kazinform – Президент Қасим-Жомарт Тоқаев «Евроосиё иқтисодий иттифоқининг божхона ҳудуди орқали хавфли чиқиндиларни трансчегаравий олиб ўтиш тўғрисидаги битимни ратификация қилиш тўғрисида»ги Қозоғистон Республикаси Қонунини имзолади.\nҚР Сенати ЕОИИ умумий электр энергияси бозорини шакллантириш тўғрисидаги қонунни қабул қилди NUR-SULTAN. Kazinform - Қозоғистон Республикаси Парламенти Сенати депутатлари «2014 йил 29 майдаги Евроосиё иқтисодий иттифоқи тўғрисидаги шартномага ўзгартишлар киритиш тўғрисидаги протоколни ратификация қилиш тўғрисида»ги Евроосиё иқтисодий иттифоқи электр энергияси бозори тўғрисидаги Қозоғистон Республикаси қонунини қабул қилди, дея хабар беради Кazinform.\nҚозоғистон «Халқаро шартномалар тўғрисида»ги қонунига ўзгартиришлар киритди NUR-SULTAN. Kazinform - Президент Қасим-Жомарт Тоқаев «Халқаро шартномалар тўғрисида»ги Қозоғистон Республикаси Қонунига ўзгартиш ва қўшимчалар киритиш ҳақида»ги Қозоғистон Республикаси Қонунини имзолади, деб хабар беради Kazinform.\nҚозоғистонда Биринчи Президентга оид қонунчилик ўзгартирилади NUR-SULTAN. Кazinform - Сенаторлар давлат ташаббусларини Президент билан маслаҳатлашиш заруратини бекор қилишни таклиф этмоқда. Бу қоида бугун палатанинг ялпи мажлисида сенаторлар томонидан кўриб чиқилган «Биринчи Президент – Елбасы тўғрисида»ги Конституциявий Қонунда ёзилган, деб хабар беради Kazinform мухбири.\nҚР Сенати Қозоғистон ва АҚШ Ҳукуматлари ўртасида ҳаво қатнови тўғрисидаги битимни ратификация қилди NUR-SULTAN. Кazinform - Қозоғистон Парламенти Сенати депутатлари Қозоғистон Ҳукумати ва АҚШ Ҳукумати ўртасидаги ҳаво қатнови тўғрисидаги битимни ратификация қилди, деб хабар беради Кazinform мухбири.\nЎзбекистонда ҳайдовчилик гувоҳномасини янгисига алмаштириш муддати 3 ойдан 1 йилгача узайтирилди TASHKENT. Kazinform – Ўзбекистонда эски ҳайдовчилик гувоҳномасини алмаштириш муддати 3 ойдан 1 йилгача узайтирилди. Бу ҳақда Kazinform UzAга таяниб хабар беради.


ХМТ: Ўзбекистон болалар ва мажбурий меҳнатни олдини олишда улкан ютуқларга эришди\n14:21 / 26.11.2018\nЎзбекистон пахта далаларида ҳосилни йиғиб териб олишда мажбурий меҳнатга йўл қўйиш ҳолатлари кескин равишда камайган. Болалар меҳнати борасида эса, олдинги йилларда бўлганидек, хавотирга ўрин қолмаган. Халқаро меҳнат ташкилотининг Ўзбекистон далаларида фаолият юритган кузатувчилари шундай фикрда, деб хабар бермоқда KUN.UZ мухбири. Бу ҳақда 21 ноябрь куни Wyndham меҳмонхонасида бўлиб ўтган тадбирда маълум қилинди.\nХалқаро меҳнат ташкилоти (ХМТ) мониторларининг айтишларича, Ўзбекистоннинг аксар пахта далаларида мажбурий меҳнатга батамом барҳам берилган. 2018 йилда пахта теримига жалб этилганларнинг 93 фоизи ихтиёрий равишда пахта терган. Талаба, ўқитувчи, врач ва ҳамширалар пахтага мутлақо жалб этилмаган. Шунга қарамай, кузатувчиларнинг қайд этишларича, айрим ҳолатларда давлат ташкилот ва идоралари ходимлари пахтага чиқарилиб, теримда иштирок этганлиги кузатилган.\nЎтган йилларда пахта теримида катта муаммо деб эътироф қилинган болалар меҳнатига эса буткул барҳам берилган.\n«2018 йил Ўзбекистон учун кўпгина йўналишларда синов бўлди, – дейди ХМТнинг Иш жойларида фундаментал тамойиллар ва ҳуқуқлар бюроси бошлиғи Беате Андреес. Бир йил олдин Президент Мирзиёев БМТ минбаридан туриб, ҳукумат ХМТ ва Жаҳон банки билан биргаликда пахта теримида болалар ва мажбурий меҳнатга барҳам бериш ҳақида мажбурият олишини таъкидлаб ўтган эди. Ушбу сиёсий мажбуриятни рўёбга чиқариш мақсадида бир қатор тузилмавий ўзгаришлар рўй берди ва ишчи кучи ёллаш борасида ислоҳотлар амалга оширилди. ХМТ кузатувчилари ушбу чора-тадбирлар ўз самарасини берганини ва одамлар жойларда буни ҳақиқатда ҳис этаётганини таъкидладилар».\nЎзбекистонда одамларни пахта теримига жалб этиш – дунёдаги энг йирик ишга ёллаш амалиёти бўлиб, унда қарийб 2,6 миллион киши мавсумий терим ишларига жалб этилади. Гарчи сўнгги йиларда пахта экин майдонлари қисқартирилган бўлса-да, ушбу экин ҳамон маҳаллий аҳоли, айниқса қишлоқ аёллари учун қўшимча даромад манбаи бўлиб қолмоқда.\n18:25 / 23.01.2020\n«Ўқишдан ҳайдалган, яқинлари бехабар» – бош консул фарзанди Россияда ўқиётган ота-оналарга мурожаат қилди\n21:07 / 21.01.2020\n«Россиядаги ўзбеклар орасида жиноятчилик даражаси паст» – Ўзбекистон бош консули


Улкан қалбли қорақалпоқ актиёрлари.. Саломат Вафо. - Nurzamon.uz\nУлкан қалбли қорақалпоқ актиёрлари.. Саломат Вафо.\nТошкентдаги Рус драма театри саҳнасида “Жамила” спектакли давом этарди.Ушбу асарни Қорақалпоғистон академик драма театри актиёрлари ижро этишарди. Саҳна ним қаронғи, залда эса зимакон қаронғилик, унинг устига зал совуқлиги ва катта залнинг бешдан бирига ҳам жой бўлмаган тамошабинлар озлигидан катта сахнда совуқ шамол айланиб юрарди. Қаронғи бўлса- да театрнинг таъмир талаб аҳволга келиб қолганини англадим.\n“Жамила ” асаридаги воқеалар уруш даврида бўлиб ўтган бўлса ҳам, саҳнани бу қадар қаронғи қилиш лозиммикан. Назаримда ёши катта актиёрлар маълум ҳаракатлари давомида саҳнани кўра олмай ҳам қолишарди.\nАммо..спектаклнинг 3 апрель куни 18.30да бошланмай, роппа роса 30 дақиқадан сўнг соат 19 да бошлангани, залнинг совуқлиги ва қаронғилиги қорақалпоқ актиёрларининг маҳоратли ижросига ҳалақит қила олмасди.\nСпектакл режиссёри Марҳабой Усенов Чингиз Айтматовдек улуғ ёзувчининг мураккаб асарини маҳорат билан саҳналаштирган эди. Биласизми, менга шу саҳнада ижро этилган асар қирғиз халқига алоқадорлиги билинмади, назаримда ёзувчи ушбу асарни қорақалпоқ тилида ёзганга ўҳшарди. Асарни ижро этаётган қорақалпоқ актиёрларининг талъантли...фожеавий уммонлар орасидаги бир қатим нур..мавридсиз муҳаббат фони ижросидан кўзларимга ёш келди. Ўзимча шунда улуғ маданият ва санъат эгалари Орол фожеаси ҳудудларида қолган дея раҳмдиллик билан ўйладим.\nАфсуски,режиссёр Марҳабой ҳақида менда бошқа маълумот йўқ. Олис қарақалпоқда тарихни, миллийлик ва энг муҳими инсон рухини англайдиган режиссёр фаолият кўрсатаётганига хурсанд бўлдим.Бу урушлар, қаҳатчилик, инсон қайғулари, ҳиёнатлар ортида Марҳабой Ч.Айтматов асари орқали қорақалпоқ халқининг сахий, олижаноб, матонатли қалбини кўрсата билган. Асар маълум бир даражада тарихий бўлса-да, орадан кечган вақт, кўпчилик ўқиган асар ёки уруш даврининг юпун кийим – кечаклари тамошабинни зериктирмайди. Тараққиёт, ўзгариш ва жасорат мезони бўлган инсоний туйғулар вақт ва замонлар чегарасини бузиб ўтган эди. Асарни бошдан оёқ юксак даражадаги халқона темп ушлаб туради. Қаҳрамонлар Усмон, Саид, Азиз ва бошқаларнинг эркакча муносабати, муштлашув, жанжаллари яҳши саҳналаштирилган ва мезанценалар жуда самимий ҳаққоний чиққан..\nЎша даврга алоқадор атрибутлар саҳнага тўшалган самон, арава, дон янчадиган сўпи, сопи, дон тўла ҳалталарни елкалаб вагонларга чиқарадиган саҳнанинг 4 тамонига йўналган пиллапоялар, саҳна марказидаги ҳарир парда ва унинг ортидаги чироқлар,шамлар ..олам, инсонлар ҳаёти маъносида рамзий маънога эга бўлиб,режессёрнинг барча мақсадларига хизмат қилган ва актиёрлар ҳаракати, воқеаликларнинг моҳиятини очиб беришда муҳим восита бўлган..\n“Театр акс эттирувчи кўзгу эмас, театр катталаштириб кўрсатувчи ойнадир” деганда В.Маяковский ҳақ эди.\nАсар бош қаҳрамонлари Мийригул Маметмуродова, Азиз Назаримбетовлар бош қаҳрамонлар Жамила ва Дониёр ролларини ижро этишган эди.\nМийригул Жамила ролини маҳорат билан ижро қилди. Актиёрлик маҳоратида жилоланган овози чиройли, шижоатли қорақалпоқ қизи эканлиги кўриниб турибди. Аммо биз Айтматов асарида тасвирланган ва бошқа фильмларда Жамилани сарвиқомат гўзал қиз деб қабул қилганимиз боис...актрисанинг ўрта бўйлиги тасаввуримиздаги хотираларга тўғри келмагандай туюлади.\nДониёр ролини Азиз Назаримбетов сокинлик ва виқор билан ижро этди. Унинг ҳаракатлари ва овозида ишонч бор эди.Балки унинг образ ҳолатига тўла қонли киришишига сахнанинг қаронғилиги ва Дониёр образи оёғининг майиблиги сабаб бўлдими, билмайман. Актиёрнинг ҳаракатларида ҳолатларга киришишида бир оз зўриқиш сезилгандай бўлди. Азиз актиёрлик маҳорати бўйича жилоланган ёқимли овоз ва келишган бўй- бастга эга экан. Булардан қатъий назар ушбу роллар ижроси Мийригул Мамбетмуродова ва Азиз Назаримбетовларнинг келажаги порлоқ эканлигини кўрсатади.\nАсарнинг юксак темпда ушлаб турган Усмон ва Саид образлари ҳақида тўҳталишни жойиз деб ўйлаймиз. Афсуски, бу актиёрларнинг номларини билмайман. Усмон роли ўз шижоати ва чапанилиги билан драмага жон бағишлаган. У кулса, кулди, йиғласа ҳафа бўлди тамошабинлар. Бу образ асарда катта аҳамиятга эга бўлгани учун уни янада чуқурлаштириш имкони мавжуд эди.\nСаид роли жуда жонли ижро этилган, ушбу образ асарнинг энг муваффоқиятли персонажларидан бири деб ҳисоблайман. Драманинг Дониёр ва Жамила ҳарир парда ортида бир-бирининг қўлини ушлаб туришганда, арава остидаги боланинг ҳолати жуда яҳши очиб берилган. Аммо, Саиднинг баъзан циркчиларга ўҳшаб кўп сакраб, сальто отавергани бир оз меъёридан ошган жойлари бор.\nОқсоқол образи ҳам маҳорат билан ўйналган. Оқсоқол драмада қаҳамонлар мувозанатини сақлай билган.Ва унинг ибратли сўзларини бугун ҳам аҳамиятини йўқотмаган деб айтиш мумкин.\nМенга оммавий саҳналар ҳам жуда ёқди. Боласидан қора хат олган онанинг фарёдига.. гарчанд у қорақалпоқча гапирса-да, одамнинг вужуди титраб кетади.\nДраманинг мусиқа режиссёри жуда юксак дид билан мусиқаларни танлаган.. Чанқовус,сибизға, дўмбира каби мусиқа асбоби оҳанглари асарнинг ҳаётга яқинлиги ва миллийлигини таъминлаган. Спектаклда дунё мусиқасидан ҳам фойдаланилди. Айтиш лозимки, деярли барча саҳналарда мусиқа қўлланилганлиги..тамошабин асарнинг асосий ғоясини қабул қилишига ҳалақит берган.\n2013 йилда Таиланда театр тамошаси кўрганимни эслайман. Тай актиёрлари ўз ролларини чапдаст осиё халқларидек чаққонлик ва маҳорат билан ижро этишганди. Аммо, йигирма нафарча паст бўйли одамларнинг ҳаракатлари сайёҳлар тамонидан ажабланиш билан қабул қилинган эди.Уларнинг бўйи пастлиги драманинг асл ғоясига парда солгандай бўлган эди.\nШу маънода ҳозир баён қилмоқчи бўлган муаммо туфайли, актиёрларнинг ташқи кўриниши, бўйи масаласига қайтмоқчи эдим. Яқинда, яъни 28 мартда Алишер Навоий опера ва балет театрида “Тумарис” балетини кўрган эдим. Мен опера ва балет театрини – театр санъатининг гултожи деб биламан. “Тумарис” шу қадар маҳобат билан саҳналаштирилган эдики, саҳна пардасида Тумариснинг акс этган улкан портрет силуэти, саҳнадаги арслон ҳайкаллари, улкан маёқлар, олтинсимон тахт ва актиёрлар ижроси ҳам аъло даражада бўлди. Мусиқанинг ҳам тарихий даврга хос бўлиши учун зарбли асбоблардан кўп фойдаланилган.Тумарис ва унинг атрофидаги жангчи қизлар роли гўзал либосларда юксак иқтидор билан ижро этилди. Аммо, Тумариснинг ўғли Сапарангиз ва қабиладошларининг умумий саҳналарида чиққан эркак актиёрларнинг бўйлари паст ва ҳаракатларида паррокандалик мавжуд эди. Узр, деб ёзай бўйи паст актиёрлар..менга Таилант актиёрларини эслатган эди.\nИнсоният ва театр тарихида жуда кўплаб ўрта бўй буюк актиёрлар бор. Аммо, театрнинг асосий тарбиявий аҳамияти гўзаллик ва эстетикага қаратилгани учун дунё театр санъати мезонларига риоя этилса яхши бўларди деган фикримиз бор эди халос.\nМен 1990 қайта қуриш йилларида бир тадқиқотчининг Марказий Осиё халқлари ҳаёти ва физиологик тузилиши ҳақидаги тадқиқотини ўқигандим. Тадқиқотчи СССР даврида тўйиб овқат емаслик ва сифатли медицина хизматига эга бўлмаганлиги оқибатида Марказий Осиё халқлари ўзбек, қорақалпоқ, қозоқ, қирғиз, тожикларнинг бўйлари 3-5 смга қалтайганини ёзган эди. Бугун СССР йўқ, халқ ва миллат ўзимизники..Қорақалпоғистон, Хоразм ва Бухоро, Навоий вилоятларининг маълум қисмини Орол фожеасидан азият чекаётгани факт ҳисобланади. Мен Ўзбекистоннинг давлат мактабларида, ҳусусан Қорақалпоғистон, Хоразм ва Бухоро, Навоий вилоятларида...таъкидлайман давлат мактабларида ҳар бир болага бир стакан текин сут берилишини таклиф қилардим. Тўғри, бу муаммо театр мавзусидан бир оз узоқроқдир. Аммо, актиёрнинг ўзи ва оиласи соғ-саломат бўлса, у шунда яҳши рол ижро эта олади деб ўйлайман.\nМиллат соғлиғи ва сут масаласи инсоният тажрибасида кўп кўтарилган. Янглишмасам 2013 йилда Англия собиқ вазири Маргарет Тетчер болаларга бериладиган текин сутни бекор қилгани билан ҳам тарихда қолган эди. Ҳозир ҳам сиёсатчи туғилган кунида Англия аҳли М.Тетчер яшаган уй олдига пакетли сут қўйишар экан.\nЎзим Хоразмда туғилганим учун Қорақалпоғистонни Амударёси, қуриган Ороли ва янгроқ сахро овозига эга бўлган қўшиқчи, бахшилари билан ўз она юртим ҳисоблайман. Юқоридагиларни она юртим ва халқим тақдирига куйинганимдан ёздим.\nХуллас, 3 апрель куни Рус драма театрида Бердах номидаги Қорақалпоғистон академик драма театри тамонидан намойиш этган “Жамила” спектаклини кўриб хурсанд бўлдим. Театрнинг Тошкентга уюштирилган гастроли реклама қилинмагани учун зал тамошабинлар билан тўлмади. Энг ачинарлиси спектакл ҳақида бирор ТВ канал ахборот бермади.\nТақдири азалга қорақалпоқ театри ёки Менинг не ёзиғим бор эдики, шундай улуғ саҳна асарини жуда кам одам тамоша қилди. Бу негатив ҳолатлардан қатъий назар.. Қорақалпоғистон академик драма театрининг Чингиз Айтматовнинг 90 йиллигига бағишлаб саҳналаштирган “Жамила” драмаси билан театр санъати тарихида қолди.\nЎзбекистон ва Қорақалпоғистон Маданият вазирлиги эътиборига шуни ҳавола этардимки, “Жамила”нинг бош режиссёри Марҳабой Усенов ва актёрлари юксак мукофотлар билан тақдирланса ва моддий рағбатлантирилса адолатли бўлар эди. Бу менинг мутахассис сифатида хулосам.\nГастролга шароит яратган Рус драма театри ва Қорақалпоғистон академик драма театри ижодкорларининг келгуси ишларида зафарлар тилайман.


18 май 2022, Тошкент вақти: 18:04\n"40 йилдан бери шу ашулани ҳамма эшитади¸ айтади¸ мазза қилади"¸ дейди "Биринчи муҳаббатим" қўшиғи ҳақда ҳофизнинг ўзи.\nЎзбекнинг ëшию қарисига қадар ëддан билувчи¸ Шерали Жўраев қадами етган жойда мухлислар айттирмай қўймайдиган бу қўшиқ яралганига 40 йил бўлган бўлса-да¸ муҳаббатга чанқоқ қалбларнинг унга талпиниши сусаймаëтир.\nЎтган асрнинг 70- йиллари бошида Тошкентдаги Талабалар шаҳарчасининг очиқ деразаларидан тўхтовсиз равишда “Биринчи муҳаббатим” қўшиғи янграрди.\nШеър муаллифи қашқадарëлик Абдулла Орипов экани ва қўшиқни андижонлик Шерали Жўраев айтгани ўзларини СУРҚАШ (Сурхондарë-Қашқадарë) ва ФАН (Фарғона¸ Андижон¸ Наманган) дея икки ëвлашган гуруҳга ажратган талабаларни ажаблантирмас эди.\nШаҳарчанинг бошқа томонида Қорақалпоғистон ва Хоразмдан келган талабалар Отажон Худойшукуров ижросидаги “Биринчи муҳаббатим” қўшиғини тинглашар эди.\nВега¸ Астра¸ Брянск деб номланган эски тасма чархли магнитофонлар¸ бойроқ талабалар соҳиби бўлган қулинг ўргулсун “Весна” компакт кассетали магнитофонлардан янграган “Биринчи муҳаббатим” қўшиғи бутун Ўзбекистон ëшларини бирлаштиргувчи гимн каби янграр эди.\nБу қўшиқ тарихи ҳақида Озодлик мухбирига Шерали Жўраевнинг ўзи гапирди.\n- Мен бу шеърни 1966-1967 йилларда Тошкентга ўқишга келганимда Абдулла Ориповнинг китобидан олганман. Кейин тарихини эшитган эдим. Бир йигит бир улуғ зотнинг қизини севиб қолган бўлади. Лекин у қизга севгисини айта олмаган. Институтга бориб¸ унинг ëнбошидан қайтиб келаверган. Узоқдан кетаверган. Бориб яна қайтиб келаверган. Шунақа қилиб гапини айта олмасдан кузатиб юраверган. У қиз кейин бошқага турмушга чиқиб кетган¸ йигит эса бошқа қизга уйланган. Шу шеър ўшанда бино бўлган. Мен буни бутун севишганларнинг изтиробини ҳис қилган ҳолда қўшиқ қилганман.\nЎша пайтда “Ëш ленинчи” деган газета бўларди. Ўша газетанинг 1967-1968 йиллардаги сонини кўрсангизлар¸ “Шерали Жўраев деган ашулачи ҳеч ҳам ашула қилиш мумкин бўлмаган ашулани қилибди” деб фелъетон қилган. У пайтда ғазал ашула қилинар эди. Бунақа шеърлар ашула қилинмас эди. Буни эшитиб¸ биз ҳам кулиб қўя қолдик. 40 йилдан бери шу ашулани ҳамма эшитади¸ айтади¸ мазза қилади. Демак¸ баъзан журналистларнинг гапи ҳам тўғри чиқмай қолар эканда¸ дейди Шерали Жўраев.\nШерали Жўраев Москва ва Душанбедаги концертларда бу қўшиқни куйлаганида¸ залда ўтирганлар бу қўшиқ сатрларини у билан бирга такрорлашди. Улар орасида қирқдан ошганлар ҳам¸ йигирмага етмаганлар ҳам бор эди.\nБу қўшиқ илк бора айтилганида¸ ҳали туғилмаган тожикистонлик адабиëтшунос Мунаввара Ойматова ҳам¸ шеър муаллифининг ижод изтиробларига гувоҳ Исмат Хушев ҳам “Биринчи муҳаббатим” мисраларини ëд билишади.\nОдатда матн қўшиқдан ажратилганида анча ғариб кўринади. Аммо бу сафар ундай бўлмади. Абдулла Ориповнинг бу шеъри вазн¸ туроқ тарафдан ҳам¸ ҳис-туйғу борасида ҳам мукаммал туюлди.\nШоир Абдулла Ориповнинг уйига телефон қилдик. Телефонда янграган мўйсафиднинг овозини аввалига танимадик.\nОзодлик: Мен Абдулла Орипов билан гаплашмоқчи эдим.\nАбдулла Орипов: Эшитаман.\nОзодлик: Ассалому алайкум. Абдулла ака яхшимисиз? Мен журналист Абдулла Искандар бўламан. Агар имкони бўлса¸ ўзингизнинг “Биринчи муҳаббатим” деган шеърингизнинг ëзилиши ҳақида гапириб берсангиз.\nАбдулла Орипов: Энди унинг ëзилганига 50 йил бўлган. Ëзилган шеър энди. Ўқиб олаверасиз. Бошқа ҳеч қанақа гапи йўқ унинг.\nОзодлик: Шеърнинг қўшиқ бўлганига муносабатингиз қандай?\nАбдулла Орипов: Яхши. Мана 40-50 йилдан бери айтилиб келаяптику. Ҳеч ким уни “айтмагин” деб таъқиқ қўйгани йўқку¸ тўғрими? Мана ўша даврнинг синови¸ ўша вақтнинг синови ëшларга ëқар экан¸ ҳозир ҳам айтишади.\nОзодлик: Шерали Жўраев Москвада концерт берганида¸ бу қўшиқни бутун зал куйлади. Ҳамма ëддан билар экан.\nАбдулла Орипов: Энди шундай бўлгандир. Мен энди Шерали билан кўришмайман. Шерали бизларни писанд ҳам қилмайдику. Гаплашмайман ҳам¸ билмайман ҳам. Шеъримизни қўшиқ қилиб айтиб юради.\nОзодлик: Отажон Худойшукуровнинг айтганига қандай қарайсиз?\nАбдулла Орипов: У уйга келиб¸ менга ижро қилиб берган эди. У оперний йўлга солиб айтган. У ҳам жуда оригинал айтган.\nОзодлик: Нимага мана шу шеърингиз ëдимизда қолди?\nАбдулла Орипов: Ўқийверинглар шеъримни¸ яхши¸ миннатдорман.\nОзодлик: Шеърингиз ëдимизда қолганининг сабаби нима?\nАбдулла Орипов: Сабаби шеърнинг ичида ëзилганку.\nОзодлик: Тарих учун шеърнинг атрофидаги воқеалар керакда.\nАбдулла Орипов: Ҳеч қанақа воқеа бўлган эмас. Шеърнинг ичида бор у. Мен энди исм-фамилиясини айтиб юрмайманку¸ тўғрими?\nОзодлик: Ҳоди Тоқтошнинг “Муҳаббат ул эски нарса¸ ҳар бир қалб они ëнғорта” деган гапи борку.\nАбдулла Орипов: Шундай.\nОзодлик: Бу шеърингиз интернетда осилиб турибди.\nАбдулла Орипов: Мен энди интернет кўрмайман. Менга интернет ëқмайди.\nОзодлик: Қалбингизда бугун ҳам муҳаббат туйғулари борми?\nАбдулла Орипов: Одам боласи тирик бўлгандан кейин бўладида. Мен бу мавзуда кўп шеърлар ëзганман. Бу шеъриятни ташлаб кетмайдику. Муҳаббат туйғуси борку. Мана шеъриятга қизиқар экансиз¸ яхши бу. Буларнинг ҳаммаси халқнинг¸ тарихнинг мулки.\nОзодлик: Биз бу шеърингизни ëдлаганмиз. Сиз ўзингиз ëддан биласизми?\nАбдулла Орипов: Ҳа¸ биламан. Мана сизда шеър бор эканку. Бўлса¸ ўқийверинг.\nОзодлик: Энди сизнинг овозингиздан эшитгимиз келадида.\n- Энди шу “Кеча оқшом фалакда¸ ой бўзариб ботганда” деб бошланадида¸ дейди Ўзбекистон халқ шоири ва Ўзбекистон қаҳрамони Абдулла Орипов.\nБу қўшиқ кимга бағишланган ўзи? Ким ўзи у соҳибжамол? Ким ўзи у шоирни йиғлатган¸ бағрини тиғлатган малак?\nБу савол жавобини Абдулла Ориповни яқиндан таниган журналист Исмат Хушевга бердик.\n- Абдулла аканинг айтишлари бўйича¸ Тошкентда Ислом динига яқин¸ адашмасам Зиëвуддин қори деган улуғ бир оила бўлган экан. Шу кишининг қизлари бўлган¸ деб эшитаман. Бу гапларни бугун айтишим балки бироз ноқулай бўлар. Ҳамманинг оиласи¸ фарзандлари бор. Унинг исмини айтиш балки ноқулай бўлар¸ лекин мени мухлислар тўғри тушунишсин¸ исмлари Мухлиса экан. Абдулла ака Мухлиса деган гўзал бир қизни яхши кўриб қолганлар.\nЎшанда Абдулла акага “Ҳўв йигит. Сен кимсану бу ким? Бу бир париваш қиз. Тошкент шаҳрида иккита бўлса¸ биттаси бу. Сен¸ қишлоқдан келган ялангоëқ бола. Кимга меҳр қўйдинг? Сен қанақа дорга осилаяпсан? У қизнинг ўзи бир олам бўлса¸ унинг оиласи бир олам. Отаси Тошкентдаги энг нуфузли Ислом олимларидан” деб айтишган. Абдулла аканинг ўзи ҳам ҳаракат қилган¸ аммо гўзал бир қиз қишлоқдан келган чумчуқдай бир йигитчага эътибор қилмаган шекиллида. Бу менинг ўзимча билганларим. Менинг бу хотираларим мутлақ ҳақиқат¸ деган фикрдан йироқман.\nМен Абдулла аканинг мухлиси сифатида¸ у кишининг юксак муҳаббатининг маҳсули бўлган мана шу шеър ҳақида ўзимнинг эшитганларимни сизга¸ сиз орқали Озодлик мухлисларига айтиб бераяпман. Бу менинг билганларим. Балки бу ҳақиқатдан йироқдир. Менинг болалик шууримда¸ ўспиринлик шууримда биринчи муҳаббатим билан боғлиқ Зиëвуддин қори¸ унинг Мухлиса исмли гўзал бир қизи ҳанузга қадар менинг кўз ўнгимда¸ мен уни кўрмаган бўлсам ҳам шу шеър эсимга тушган пайтда ажиб бир ҳолатда жилваланиб туради¸ дейди Исмат Хушев.\nНима бўлса бўлди. Бу энди ўтмиш. Шеър ëзилганидан анча ўтиб туғилган Мунаввара Ойматова бу шеърни таҳлил қила-қила адабиëтшунос олима бўлди. Токи ишқ олови бор экан¸ токи томирларимизда қон югурар экан¸ бу шеър¸ бу қўшиқ унутилмайди¸ дейди суҳбатдош.\nМунаввара Ойматова: Менинг назаримда¸ чинакам шеър аслида чинакам эҳтиросдан¸ эҳтирос ва ақл кесишган жойда туғилади. Бу шеърнинг чинакам бир дарддан туғилганлиги учун бўлса керак қўшиқ сифатидаги ҳаëти ҳам жуда узоқ. Мен бир хил прокурорларнинг шу қўшиқ янграганида ўзининг мартабасини¸ ўзининг кимлигини унутиб¸ шу қўшиққа ҳамроҳ бўлганига гувоҳ бўлганман. Шунинг учун ҳам ўйлайманки¸ бу инсоннинг энг чуқур еридан олиб ëзилган шеър. Инсоннинг дарди билан йўғрилган шеър ҳеч қачон ўлмайди. Шодлик¸ қувонч ҳақида ëзилган шеърларнинг умри жуда ҳам қисқа. Бундай қараганда¸ булар мен учун шеър эмас. Дардга йўғрилган ҳар қандай шеър боқий асарга айланади.\nОзодлик: Осмондаги ойга¸ юлдузга қараб йўқотган муҳаббати ҳақида бўзлаëтган қаҳрамон¸ замонавий модерн шеърият юксаклигидан қаралганида чучмал эмасми?\n- Йўқ. Айтаяпманку¸ бу жуда ҳам яхши шеър. Бундан 40 йил олдин ҳам бу шеърни яхши кўриб ëдлаганлар бўлган¸ ҳозирги кунда ҳам яхши кўриб ëдлайдиганлар бор. Мана ўзимнинг талабаларим орасида Абдулла Орипов ижодини¸ айниқса 1960-1980 йилларгача бўлган ижодини севиб ўқийдиганлари бор. Чунки Абдулла Орипов чиққан баландликка ўзбек шеъриятида унча-мунча одам чиқа олган эмас.\nШеърнинг мисралари ҳеч қачон чучмал эмас. Бу шеърнинг мисралари бадиий пухта мисралар. 1990 йиллардаги шоирларнинг шеърлари қўшиқ қилиб айтилди¸ аммо эртага унутилди. Бу шеърнинг умрини қарангки¸ қўшиқ сифатида 40 йилдан бери айтилаëтган экан. Шерали Жўраевдан саҳнада ҳануз талаб қилинадиган биринчи қўшиқ “Биринчи муҳаббатим” бўлади¸ дейди адабиëтшунос Мунаввара Ойматова.\nБундан 43 йил бурун айтилган “Биринчи муҳаббатим” қўшиғи бугун ҳам айтилмоқда¸ бугун ҳам бу қўшиқ руҳимизга сокинлик¸ маъюслик туйғуларини солиб йўқотганларимизнинг аламини янгиламоқда\nАйро ҳам тушдим баъзан¸ қалб билан имон билан,\nХолбуки орзулардан жудо ҳам бўлганим йўқ,\nЮдуздай куйганим йўқ, ой каби тўлганим йўқ.\nДилдаги охим менинг, биринчи муҳаббатим,


Ўлим ибратдир! — KUKALDOSH.UZ\nЎлим. Бу сўзни эшитганда кўпчилигимизни қўрқув қамраб олиб, этларимиз жунчукиб кетади. Кўз олдимизга ҳаётнинг лаззатли дамлари-ю, бебаҳо неъматлари келади. Ўлимдан қўрқамиз, ҳатто баъзида ўлим зикр қилинганда ҳаёлимизни бошқа ўйлар билан чалғитишга урунамиз. Аммо нега ва нима учун? Биз Аллоҳ таолони олдига эришитирадиган ўлим деб аталувчи йўлдан нега унчалик қўрқамиз, ҳолбуки барчамиз У зотнинг жамолини кўришга ошиқ эмасмизми? Ваҳоланки ўлим ва охиратни эслаб туришлик мўминликнинг аломатларидан эмасми?\nАллоҳ субҳанаҳу ва таоло марҳамат қилади:\nБилингки, албатта, бу дунё ҳаёти ўйин, кўнгил эрмаги ва зеб-зийнатдан, ўзаро фахрланишдан, мол-мулкни ва бола-чақани кўпайтиришдан иборатдир. Худди ўсимлиги деҳқонларни ажаблантирган ёмғирга ўхшайдир. Кейинроқ бу ўсимликлар қурийдир ва сарғайганини кўрасан. У сўнгра хас-чўпга айланиб кетадир. Охиратда эса қаттиқ азоб бор, Аллоҳдан мағфират ва розилик бор. Бу дунё ҳаёти ғурурга кетгазувчи матодан ўзга ҳеч нарса эмас (Ҳадид сураси 20-оят).\nЯъни, бу дунё ҳаёти шундай бир ёмғирга ўхшайдики, у ёққандан сўнг чиққан наботот деҳқонларни ҳайратга солади, завқлантиради. Аслида эса бу ҳол ўткинчидир. Яъни, ўсимликлар тезда қурийди, ранги сарғаяди ва қуриб, қовжираб, уқаланиб кетади. Ҳа, бу дунё ҳаёти ҳам шу каби алдамчидир. Шу билангина овуниб қолмаслиги керак. Чунки охиратда кофирларга қаттиқ азоб, мўминларга эса Аллоҳнинг мағфирати ва розилиги бор. Албатта, бу гаплар тарки дунё қилишга, ҳамма нарсадан юз ўгиришга чақириқ эмас. Балки мезон ва ўлчовларни тўғри йўлга солишга, ўткинчи ҳой-ҳавасдан устун бўлишга даъват, холос.\nДунёда истаганча яшасанг ҳам, охири нима?\nМинг завқ билан тўлиб тошсанг ҳам, охири нима?\nФараз қил: дунёда умринг 100 йилдир!\nУмринг ундан ошсада охири нима?\n“Ҳар бир жон ўлимни тотгувчидир. Қиёмат куни ажрларингизни тўлиғича олурсиз. Ким дўзахдан узоқлаштирилса ва жаннатга киритилса, шубҳасиз, ютибди. Бу дунё ҳаёти ғурур матоҳидан ўзга нарса эмас.” (Оли Имрон сураси 185-оят).\nҚиёмат кунида заррача яхшилик ҳам, заррача ёмонлик ҳам ҳисоб-китоб қилинади. Ҳар бир инсонга қилганига яраша мукофот ёки жазо тўлиғича берилади. Ана ўшанда ҳақиқий ютуққа эришган киму мағлубиятга учраган ким экани маълум бўлади.\nҲа! ўлим биз кутмаган ва билмаган вақтда келади. Биз истасак ҳам, истамасак ҳам ўлимни татиб, уни гувоҳи бўламиз. Аммо биз ўлимни қаршилашга, Аллоҳ азза ва жалланинг ёнига, берган неъматларига яраша очиқ юз билан боришга тайёрмизми? Бу саволни ҳар бир киши ўзига бермоғи лозим, модомики тайёр бўлмас экан вақт борида ҳаракатини қилиб олиши керак бўлади. Аллоҳ таоло марҳамат қилиб айтадики:\n“Қаерда бўлсангиз ҳам, ҳаттоки мустаҳкам қалъаларда бўлсангиз ҳам, ўлим сизни топадир. Агар уларга яхшилик етса, бу Аллоҳдан, дерлар. Ёмонлик етганда эса, бу сендан дерлар. «Ҳаммаси Аллоҳдан», деб айт! Анави қавмларга нима бўлдики, гапни тушунай демайдилар?!” (Нисо сураси 78- оят).\nАллоҳ таоло барчамизга кетар чоғимиз “Лаа илааҳа илла Аллоҳ, Муҳаммадун Расулуллоҳ” калимасини бизга ҳамроҳ бўлишини насиб айласин!\nмударриси Дониёр Файзуллаев\n“Жонажон Ўзбекистоним, мангу бўл омон” шиори остида тадбир


21:35, 13.08.2019 // 48399\nФотогалерея: Дунёдаги энг чиройли ва қимматбаҳо ретро автомобиллар\n«Октябрь моторлари» автомузейи директори Дмитрий Октябрский махсус Forbes Life’ учун коллекциясидаги энг қиммат машиналар ҳақида гапириб берди. Forbes машҳур ретро автомобиллар суратларини жамлаб тақдим этди.\nStudebaker Golden Hawk Фото: Forbes\nАвтомобильнинг ташқи кўринишини яратиш таниқли саноат дизайнери Раймонд Лоуи билан бевосита боғлиқ.\nДвигатель ҳажми: 5,8 л\nДвигатель қуввати: 279 л билан\nОғирлиги: 1900 кг\nУ 8 сонияда 100 км/соатгача тезлашиши мумкин, бу ўша пайтларда жуда тез ҳисобланган. Машинанинг максимал тезлиги эса 220 км/соатни ташкил этади.\nМазкур автомобиль 1956 йилдан 1958 йилгача ишлаб чиқарилган. Нархи: 30 000—70 000 АҚШ доллари.\nМиландаги машҳур бренд 1900 йилда ака-ука Фраскини ва Сезар Изотта томонидан яратилган.\nМутахассисларнинг фикрича, дунёдаги энг яхши ателье (Castagna, Sezar Sala, Flevud, Le Baron) билан ҳамкорлик қилиш туфайли Isotta дизайни ҳали ҳам французларнинг Hispano-Suiza’сидан устун бўлган.\nУшбу бренд автомобилларининг эгалари: Эрон шоҳи Ризо Паҳлавий, Руминия қироли Фердинанд I, Эфиопия монархи Ҳайле Селассие ва бошқалар.\nУшбу автомашина 2012 йилда 186 000 доллар, 2013 йилда эса 473 000 долларга сотилган.\nBenz 8/20 PS Zweisitzer Фото: Forbes\nBenz 8/20 PS енгил спорт автомобили 1912 йилдан 1921 йилгача ишлаб чиқарилган. Автомобиль пойгадан кўра кўпроқ спорт ва сайёҳлик учун мўлжалланган. Шунинг учун унинг тезлиги атиги 62 км/соат тезликни ташкил этган.\nҲаммаси бўлиб, 1912 йилда Маннҳеимдаги Benz фабрикаси PS 8/20 русумидаги 3093 шассини ишлаб чиқарган.\nНархи: 74 750 еврога сотилган\nBugatti Type 57 Фото: Forbes\nУшбу модел юмшоқ юриши ва аъло даражада ишлаши билан ажралиб турарди. Саёҳат қилиш учун қулай бўлган. Пойгада ҳам иштирок этган. Кўплаб спорт машиналари сингари, рул ҳам ўнг томонда жойлашган эди. Асосан кўк рангда эди. Нархи: 500 000 дан 9 000 000 долларгача.\nCadillac 75 Фото: Forbes\nАвтомобиль Fleetwood 75 бренднинг энг асосий вакили бўлиб, у Cadillac Cadillac деб номланган. 1941 йилда чиқарилган Cadillac 75th Series V8 двигателлари билан жиҳозланган.\nБундай қимматбаҳо машиналарни сотиб оладиган обрўли мижозлар консерватив услубни афзал кўриб, қиммат моделни автомобиллар ичида ажралиб туришини хоҳлаган. 1940 йил 75 Cadillac’да Н.С. Хрушчев Украина компартияси марказий қўмитасининг биринчи котиби бўлган пайтида ҳайдаб чиққан.\nНархи: 100 000 доллар\nPackard 180 Фото: Forbes\nУшбу маркадаги автомобиллардан президентлар, дипломатлар, Голливуд юлдузлари фойдаланган. Packard 180 1940 йилда чиқарилган. Ушбу автомобиль Packard Motor Car Company’даги энг яхши модел бўлган. Packard 180 двигатели 8 цилиндрга эга эди ва бу дунёдаги энг кучли саккиз цилиндрли двигатель сифатида танилган. Салон юқори сифатли тери билан қопланган ва ёғоч, мато билан безатилган.\nНархи: 50 000—100 000 доллар\nCadillac V-12 Фото: Forbes\nУрушдан олдинги Cadillac’лар ўз даврининг энг қиммат ва обрўли машиналари эди. Cadillac В16 ва ундан кейинги Cadillac В12 ҳам ишлаш ёки ички безатиш жиҳатидан тенгсиз бўлган. Бундан ташқари, бошқа ишлаб чиқарувчилардан фарқли ўлароқ, Cadillac ҳар доим «нархни ушлаб турган».\n14:50 Кеча // 206234\n07:44 Кеча // 127476\n18:53 Бугун // 112963\n19:04 Кеча // 111285\n19:40 Кеча // 100193


Трамп Макрон ҳузурида меҳмонда: АҚШ ва Франция дўстлиги яна буюк бўладими?\n21:30 / 13.07.2017\nАҚШ президенти Доналд Трамп пайшанба куни Франциянинг бош байрами бўлмиш Бастилия кунидан бир кун аввал Парижга — президент Эммануэль Макрон билан учрашишга етиб келди.\nБу йил АҚШнинг биринчи жаҳон урушига қўшилганига 100 йил тўлади ва Бастилия кунида ўтказилувчи парадда французлар билан биргаликда америкалик ҳарбийлар ҳам иштирок этади.\nҚайси президент парадни севмас экан? Айниқса, бу парад бирор-бир инқилобий воқеа шарафига ўтказилса.\nИкки ой муқаддам француз кибор доираларида инқилоб ташкиллаштирган Макроннинг кўнглига Француз инқилобини нишонлаш учун ўтказиладиган парадга Атлантика океанининг нариги қирғоғидан бошқа бир инқилобчини чақиришни худо солганга ўхшайди.\nБоз устига, бу йилги парад француз ва америкалик аскарлар елкама-елка жанг қилган чоғларни ёдга солиши керак, бу эса икки давлат ўртасидаги шахсий ва сиёсий алоқалар ёмонлашган вақтда жуда зарур ҳисобланади.\nҲозир биродарлик ва бирдамликни ушлаб туриш жуда қийинлашиб қолган замон.\nТарихда иттифоқчи давлатлар раҳбарлари Трамп ва Макрон қисқа вақт ичида намойиш этганчалик кўп зиддиятини кўрсата олмаган бўлса керак.\nМай ойида, НАТОнинг ноформал саммити олдидан Макрон камералар қаршисида Трампнинг ўзига хос қўл сиқиб, «тортиб қўйиш» усулида ундан илгарилади ва Америка президентининг қўлини шунақанги сиқиб қўйдики, бечора Трампнинг суяклари оқариб кўриниш берди — яна Эммануэль бир неча сония уни қўйиб юбормай турди.\nКейинроқ, Трамп ва Макронни таништириш учун ташкиллаштирилган ўша саммитнинг ўзида кўпчиликнинг наздида Макрон Америка президентининг кенг очилган қулочларига ошиқмасдан, бошқа етакчилар билан шошилмасдан кўришиб чиқиб, уни кутиб туришга мажбурлаб, масхара қилган.\nКейин Трамп иқлим бўйича Париж келишувидан АҚШнинг чиқишини эълон қилди. Макрон шу ондаёқ инглиз тилида видеомурожаат қилиб, шу соҳада ишловчи америкалик олимларни Францияга таклиф этган ва Трампнинг сайловолди шиорини бироз ўзгартириб, масхараомуз оҳангда қайтарган — «сайёрамизни яна буюк қилайлик», дея чорлаган.\nМакрон ва Трампнинг муносабатлари бошқача бўлиши ҳам мумкин эмас эди, эҳтимол.\nУларнинг иккиси ҳам эски сиёсий кибор доираларнинг тартиб-қоидаларига ўзини боғлашни истамайди, иккиси ҳам кучли етакчи сифатида кўринишни истайди, боз устига, иккисининг орасида ҳаққоний сиёсий қарама-қаршиликлар ҳам бор.\nСиёсий рақиблари уйда Макронни ўз позицияларини мустаҳкамлаш мақсадида жаҳон етакчилари билан дўстлашишга ҳаракат қилаётганликда айблашади.\nДональд Трамп эса сайловда очиқчасига Макроннинг рақиби Марин Ле Пенга мухлислик қилган эди. Бундан ташқари, Россиянинг ҳам АҚШдаги, ҳам Франциядаги сайловларга таъсир ўтказишга уриниши борасидаги машмашалар булути ҳам алоқаларга кўланка ташлаб турибди.\nБаъзан, Трампга ҳам, Макронга ҳам омма олдида «уруш-уруш» ўйнаш ёқса керак, деган фикрга келасан киши.\n«Бачканаликни бас қилиш керак»\n«Ким кимнинг қўлини қаттиқроқ сиқарди, каби бачканаликни йиғиштириш керак, — деб ёзган Le Monde газетаси июнь ойида таҳририят мақоласида. — Балким, у (Макрон) Трампдан кутилмаган ҳаракат борасидаги монополияни олиб қўйган ҳамдир, лекин у жаҳонда Европанинг овози бўлмоқчи, бунинг учун имижга оид имо-ишора ва рамзлардан юқорироққа чиқиш керак».\nЭммануэль Макрон жаҳон етакчиларига хушомад қилишни ўринлатаяпти, энг сўнгги вақтларда у Дональд Трампнинг ишончига кириш учун жуда тиришқоқлик билан ҳаракат қилмоқда.\n7 июлда «йигирмалик» саммитида кечки концерт олдидан Трамп ва Макрон ёнма-ён ўтиришди ва улар узоқ вақт нимадир ҳақида хушчақчақ суҳбат қуришди.\nФранциянинг ёш ва тажрибасиз президенти ўз мамлакати вазнини жаҳон аренасида ошириш, ўз позициясини эса ватанида юксалтиришни жуда истайди.\nФранция социалистик партияси бош котиби Жан-Кристоф Камбаделис журналистларга Макрон «ўз ғалабасини легитимлаштириш» учун «жаҳон етакчилари компаниясини қидираётгани»ни таъкидлаган ва Франция президентлиги сайловларининг биринчи турида Макрон сайловчиларнинг чорак қисмидан камроғининг овозига эга бўлганини эслатган.\nМакрон Версалда Россия президенти Владимир Путинни қабул қилиб бўлди, энди ундан ҳам дабдабалироқ қадимий анъаналар билан йўғрилган шароитда Трамп кутилмоқда.\nТрамп учун бу ташриф — у Трансатлантика алоқаларни нечоғлик қадрлашини, барча қарама-қаршиликлар ҳисобга олинса-да, Суриядаги можароларнинг ҳал этилиши, терроризмга қарши кураш ва НАТО доирасида биргаликдаги ишлар бўйича Франция билан ҳамкорликка қанчалик эътибор беришини кўрсатиб қўйиш имкониятидир.\nЖума куни Бастилия куни билан биргаликда, Франция қайғули кунни ҳам нишонлайди — Ниццадаги терактга бир йил тўлади.\nБир йил аввал тунислик шахс юк машинасини Инглиз соҳилида Бастилия куни муносабати билан мушакбозликни кузатишга тўпланган одамлар устига ҳайдаган ва 86 кишининг умрига зомин бўлган эди.\nЭммануэль Макрон жума кунининг иккинчи ярмида Ниццага учиб боради ва мотам маросимида иштирок этади. Шаҳарда хавфсизлик чоралари кучайтирилган.\nПарижда ҳам хавфсизликнинг қатъий чоралари амал қилмоқда, боз устига, шаҳарга АҚШ президенти ташриф буюрмоқда.\nБу ташриф Франция-Америка муносабатларининг турли жабҳаларини — ўтмишда биргаликда қўлга киритилган ғалабаларни ҳам, келажакдаги альянсларни ҳам, ҳозирги умумий мақсадларни ҳам алоҳида қайд этиб бериши керак.\nЭммануэль Макрон Доналд Трамп Бастилия


Суданда давлат тўнтариши содир бўлди - ОАВ\n13:09 11.04.2019 Ҳавола олиш\nХартумдаги халқаро ОАВ мамлакатда давлат тўнтариши содир бўлгани ҳақида хабар бермоқда.\nТОШКЕНТ, 11 апр - Sputnik. Судан армияси Умар ал-Баширни лавозимидан четлаштириш ва ҳукуматни тарқатиб юборишга қарор қилди.\nРИА Новостининг маҳаллий оммавий ахборот воситаларига таяниб хабар қилишича, Судан ҳарбийлари мамлакатнинг собиқ мудофаа вазири ва бир қатор амалдорларни ҳибсга олган.\nТаъкидланишича, йириклиги бўйича иккинчи бўлган Омдурман шаҳридаги давлат телерадиокомпанияси биносини бир гуруҳ ҳарбийлар эгаллаб олган. Кўчалар ҳарбийлар билан тўлиб кетган.\nХартум халқаро аэропорти ёпилган. Шунингдек, президентнинг соқчиси ва мамлакатнинг собиқ вазири Али Усмон Таҳа қўлга олингани ҳақида хабарлар мавжуд.\nМамлакатдаги оммавий қаршиликлар ўтган йилнинг декабрь ойидан буён давом этиб келмоқда. Ал-Башир Африкада энг узоқ раҳбарлик қилган президентдир. Судан президенти лавозимини 1993 йил октябрдан бери эгаллаб келмоқда. Февлраль ойида Умар ал-Башир ҳукуматни тарқатиб юбориб, мамлакатда бир йиллик муддатга фавқулодда вазият ҳолатини жорий этган эди.


АҚШ Хитой компанияларига импортни тақиқлаш билан таҳдид қилди\nХитой ташқи ишлар вазирлиги вакили Чжао Лицзян Пекин АҚШнинг бир томонлама санкцияларига қарши чиқишини айтди ва Вашингтонни “Хитойнинг ҳуқуқ ва манфаатларига зарар етказмасликка” чақирди.\nВашингтоннинг Россияга қарши санкцияларига риоя қилмаган Хитой компаниялари қора рўйхатга тушиши мумкин, деб хабар берди The New York Times.\n“Россияга яримўтказгичлар ва бошқа замонавий технологияларни етказиб беришда давом этаётган компанияларга Қўшма Штатлардан жиҳозлар ва дастурий таъминот сотиб олиш тақиқланади”, деди АҚШ савдо вазири Жина Раймондо нашрга берган интервьюсида.\nУнинг сўзларига кўра, Хитойдаги микросхемалар ишлаб чиқарувчи энг йирик SMIC (Semiconductor Manufacturing International Corp) компанияси қора рўйхатга киритилган, Хитойдаги бошқа компаниялар ҳам ҳам ушбу рўйхатга киритилиши мумкин.\nЎз навбатида, Хитой ташқи ишлар вазирлиги вакили Чжао Лицзян Пекин АҚШнинг бир томонлама санкцияларига қарши чиқишини айтди ва Вашингтонни “Хитойнинг ҳуқуқ ва манфаатларига зарар етказмасликка” чақирди.\n“Хитой ўз компаниялари ва жисмоний шахслари ҳуқуқларини ҳимоя қилиш учун барча зарур чораларни кўради”, - деди у.


Америкада «Йил автомобили» танлови финалчилари маълум қилинди\n19:40 / 30.11.2017\n“Шимолий Американинг йил автомобили” (North American Car, Utility and Truck of the Year, NACTOY) танлови финалчилари маълум қилинди. Улар орасидан 9 та автомобиль ўрин олган. Қайд қилиш керакки, бу гал финалчилар орасидан бирорта ҳам немис модели ўрин олмаган, ваҳоланки дастлабки рўйхатда Audi, BMW, Porsche ва Volkswagen автомобиллари бўлган. Бу ҳақда танлов расмий сайтида маълум қилинган.\nҒолиблар уч йўналиш бўйича аниқланади: “Энг яхши енгил автомобиль”, “Энг яхши кроссовер ва минивэн” (Utility Vehicle of the Year) ва “Энг яхши пикап ёки йўлтанламас” (Truck of the Year). Охирги йўналишда фақат АҚШ компаниялари моделлари тақдим қилинган.\nҚуйида финалга чиққан моделлар рўйхати келтирилган:\nЭнг яхши енгил автомобиль:\nЭнг яхши кроссовер ва минивэн:\nЭнг яхши пикап ёки йўлтанламас:\nФото: Lincoln Navigator\nҒолиблар 2018 йил 15 январда Детройтдаги автосалонда эълон қилинади.\nЎтган йилги танловда Chevrolet Bolt, Honda Ridgeline ва Chrysler Pacifica моделлари ғолиб бўлганди.\nАмерика йил автомобили